title: Kaaderi

text: Politiikassa termiä kaaderi ovat käyttäneet erityisesti vallankumoukselliset kommunistit. Vuonna 1902 Lenin puhui suunnannäyttäjistä, jotka tulisivat johtamaan vallankumousta. Kaaderit merkitsivät organisoituja poliittisia soluja, jotka levittäisivät kommunismin sanomaa vallankumouksen edistämiseksi ja ohjaisivat kansanjoukkoja sekä vallankumouksessa että sen jälkeen. Kaadereilla oli oma hierarkiansa. Vallankumouksen jälkeisen Kiinan kaaderi-konsepti on samankaltainen, mutta sitä sovelletaan yksilöllisemmin, ja sitä voidaan käyttää kenestä tahansa valta-asemassa olevasta poliittisen organisaation jäsenestä. Esimerkiksi puoluesihteeri on puolueen kaaderi, kansanarmeijan upseeri on kaaderiupseeri, virkamies on hallituksen kaaderi jne.


title: Kaaderi

text: Kaaderipuolue on sosiologi Maurice Duvergerin kehittelemässä klassisessa puoluejaottelussa yksi kolmesta puoluetyypistä. Duverger kutsui kaaderipuolueiksi niitä jäsenpohjaltaan suppeita ja organisaatioltaan väljiä puolueita, jotka olivat syntyneet parlamenttiryhmien ympärille aikana ennen laajaa äänioikeutta, erotuksena myöhemmin syntyneistä laajoista joukkopuolueista. Kaaderipuolueet olivat yleensä johtajavaltaisia. Myöhemmässä poliittisessa kielenkäytössä kaaderipuolueilla on usein tarkoitettu vallassa olleiden kommunististen puolueiden tyyppisiä puolueita, eli siis eri asiaa kuin Duvergerin jaottelussa.


title: Kaaderi

text: Yrityselämässä kaaderi tarkoittaa lähinnä vakiintunutta johtokuntaa. Termi on käytössä varsinkin Ranskan yritysmaailmassa, jossa sitä käytetään erityisesti ylemmän palkkatason yrityksen työntekijöistä, ylimmästä johdosta ("cadre supérieur") keskitason johtajiin ja päälliköihin ("cadre moyen"). Ranskassa termillä on omat sosiaaliset ja lailliset ulottuvuutensa, ja kaaderin statuksen saavuttaminen merkitsee parempaa palkkaa ja etuja. Vastaavasti kaaderit tekevät usein ylitöitä.


title: Soraya Post

text: Soraya Viola Heléna Post (s. 15. lokakuuta 1956 Göteborg) on ruotsalainen poliitikko, joka on varsinaiselta ammatiltaan opettaja. Vuoden 2014 europarlamenttivaaleissa hän oli Feministinen aloite -puolueen ehdokaslistan kärkiehdokas ja saa näin ollen puolueen historian ensimmäisen paikan Euroopan parlamentissa.


title: Soraya Post

text: Postin isä on saksalaissyntyinen juutalainen ja hänen äitinsä puolestaan romaneina pidettyjä Ruotsin kiertolaisia. Kaksi vuotta Postin syntymän jälkeen hänen äidilleen tehtiin pakkoabortti ja pakkosterilisaatio, joita Ruotsissa oli tapana tehdä eri vähemmistöille, kuten romaneille ja saamelaisille vielä 1970-luvulla. Post on kertonut myös lapsuudessaan kokemasta syrjinnästä, kuinka esimerkiksi hänen äitiään ei päästetty taustansa takia koulun päättäjäisiin. Nuoruudessaan yleisurheilua harrastanut Post on myöhemmin toiminut muun muassa kansakoulunopettajana. Vuonna 2002 hän perusti romaneille tarkoitetun kansanopiston Göteborgiin. Ennen europarlamenttiin valintaansa Post on työskennellyt Länsi-Götanmaan läänin ihmisoikeuskomiteassa. Hän kuuluu myös Ruotsin radion hallitukseen sekä toimii Euroopan romanifoorumin varapuheenjohtajana.


title: Ingeborg

text: Ingeborg on alkujaan skandinaavinen naisen etunimi, joka on yleinen myös Saksassa.


title: Ingeborg

text: Suomessakin nimi Ingeborg on ollut käytössä jo 1400-luvulla. Väestörekisterikeskuksen tietojen mukaan se on 1900-luvun alusta vuoden 2009 loppuun mennessä annettu 9660 naispuoliselle henkilölle. Ingeborgin nimipäivä on suomenruotsalaisen kalenterin mukaan 27. toukokuuta.


title: Saksan 3. jalkaväkidivisioona (Reichswehr)

text: Saksan 3. jalkaväkidivisioona () oli Weimarin tasavallan maavoimien yhtymä maailmansotien välillä 1922-1934.


text: Versailles'n sopimuksen täyttämiseksi 31. heinäkuuta 1920 asevoimien supistamisesta annetun lain mukaisesti jokainen sotilaspiiri () muodostaisi divisioonan 1. lokakuuta 1920. Übergangsheerin eli siirtymäajan asevoimien Reichswehr-Brigaden 3, 6 ja 15 muodostivat tammikuussa 1921 3. divisioonan, johon kuului kolme jalkaväkirykmenttiä, kenttätykistörykmentti, pioneeripataljoona, viestipataljoona, kuljetuspataljoona ja lääkintapataljoona.


text: Yhtymä lakkautettiin lokakuussa 1934 ja sen yksiköt siirrettiin muodostettaviin Wehrmachtin 21 uuteen divisioonaan.


text: Berliiniin sijoitetun Wehrkreis III:n komentajat olivat oman toimensa ohella divisioonankomentajina. Komentajina olivat:


title: Saksan 4. jalkaväkidivisioona (Reichswehr)

text: Saksan 4. jalkaväkidivisioona () oli Weimarin tasavallan maavoimien yhtymä maailmansotien välillä 1922-1934.


text: Versailles'n sopimuksen täyttämiseksi 31. heinäkuuta 1920 asevoimien supistamisesta annetun lain mukaisesti jokainen sotilaspiiri () muodostaisi divisioonan 1. lokakuuta 1920. Übergangsheerin eli siirtymäajan asevoimien Reichswehr-Brigaden 12, 16 ja 19 muodostivat tammikuussa 1921 4. divisioonan, johon kuului kolme jalkaväkirykmenttiä, kenttätykistörykmentti, pioneeripataljoona, viestipataljoona, kuljetuspataljoona ja lääkintapataljoona.


text: Dresdeniin sijoitetun Wehrkreis IV:n komentajat olivat oman toimensa ohella divisioonankomentajina. Komentajina olivat:


title: Saudi-Arabian jääkiekkomaajoukkue

text: Saudi-Arabian miesten jääkiekkomaajoukkue on Saudi-Arabian kansallinen jääkiekkojoukkue. Saudi-Arabia ei kuulu IIHF:ään. Joukkue pelasi ensimmäisen ottelunsa vuonna 2010 Kuwaitissa.


title: Saksan 5. jalkaväkidivisioona (Reichswehr)

text: Saksan 5. jalkaväkidivisioona () oli Weimarin tasavallan maavoimien yhtymä maailmansotien välillä 1922-1934.


text: Versailles'n sopimuksen täyttämiseksi 31. heinäkuuta 1920 asevoimien supistamisesta annetun lain mukaisesti jokainen sotilaspiiri () muodostaisi divisioonan 1. lokakuuta 1920. Übergangsheerin eli siirtymäajan asevoimien Reichswehr-Brigaden 11 Kasselissa ja 13 Stuttgartissa muodostivat tammikuussa 1921 5. divisioonan, johon kuului kolme jalkaväkirykmenttiä, kenttätykistörykmentti, pioneeripataljoona, viestipataljoona, kuljetuspataljoona ja lääkintapataljoona.


text: Stuttgartiin sijoitetun Wehrkreis V:n komentajat olivat oman toimensa ohella divisioonankomentajina. Komentajina olivat:


title: Danilo I

text: Danilo I voi tarkoittaa jotakin seuraavista henkilöistä:


title: Saksan 6. jalkaväkidivisioona (Reichswehr)

text: Saksan 6. jalkaväkidivisioona () oli Weimarin tasavallan maavoimien yhtymä maailmansotien välillä 1922-1934.


text: Versailles'n sopimuksen täyttämiseksi 31. heinäkuuta 1920 asevoimien supistamisesta annetun lain mukaisesti jokainen sotilaspiiri () muodostaisi divisioonan 1. lokakuuta 1920. Übergangsheerin eli siirtymäajan asevoimien Reichswehr-Brigaden 7 ja 10 muodostivat tammikuussa 1921 6. divisioonan, johon kuului kolme jalkaväkirykmenttiä, kenttätykistörykmentti, pioneeripataljoona, viestipataljoona, kuljetuspataljoona ja lääkintapataljoona.


text: Münsteriin sijoitetun Wehrkreis VI:n komentajat olivat oman toimensa ohella divisioonankomentajina. Komentajina olivat:


title: Saksan 7. jalkaväkidivisioona (Reichswehr)

text: Saksan 7. jalkaväkidivisioona () oli Weimarin tasavallan maavoimien yhtymä maailmansotien välillä 1922-1934.


text: Versailles'n sopimuksen täyttämiseksi 31. heinäkuuta 1920 asevoimien supistamisesta annetun lain mukaisesti jokainen sotilaspiiri () muodostaisi divisioonan 1. lokakuuta 1920. Übergangsheerin eli siirtymäajan asevoimien Reichswehr-Brigaden 21, 23 ja 24 muodostivat tammikuussa 1921 7. divisioonan, johon kuului kolme jalkaväkirykmenttiä, kenttätykistörykmentti, pioneeripataljoona, viestipataljoona, kuljetuspataljoona ja lääkintapataljoona.


text: Müncheniin sijoitetun Wehrkreis VII:n komentajat olivat oman toimensa ohella divisioonankomentajina. Komentajina olivat:


title: Aariya

text: Aariya viittaa pohjoisintialaiseen kieleen, jota ei ehkä ole koskaan ollut olemassa. Aariyalla oli ISO 639-3 luokituksessa kielikoodi "aay" kunnes se poistettiin vuonna 2009, koska kielen puhujia tai siitä jotakin tietäviä ei ole löydetty.


title: Aariya

text: Ainoa tunnettu viittaus kieleen oli teos "A Bibliographical Index of the Lesser Known Languages and Dialects of India and Nepal" (1970), jossa lähteenä oli Madhya Pradeshin heimohallinnon teos "The Tribes of Madhya Pradesh" (1964). Heimo on poistettu myöhemmistä Intian antropologisen seuran teoksista, eikä vuoden 2004 tutkimusretki alueelle löytänyt ketään joka olisi kuullut kielestä.


title: Ranskan avoin tennisturnaus 2014 – miesten nelinpeli

text: Turnauksen puolustava mestaripari oli Bob Bryan ja Mike Bryan.


text:
Tänä vuonna turnauksen voittivat Julien Benneteau ja Édouard Roger-Vasselin. He voittivat loppuottelussa Marcel Granollersin ja Marc Lópezin luvuin 6–3, 7–6(1).
 Łukasz Kubot / Robert Lindstedt "(puolivälierät)"
 Juan Sebastián Cabal / Robert Farah "(1. kierros)"
 Julien Benneteau / Édouard Roger-Vasselin (mestari)
 Marcel Granollers / Marc López "(loppuottelu)"
 Jean-Julien Rojer / Horia Tecău "(3. kierros)"
 Eric Butorac / Raven Klaasen "(2. kierros)"
 Jamie Murray / John Peers "(3. kierros)"
 Pablo Cuevas / Horacio Zeballos "(2. kierros)"


title: Matt Frattin

text: Matthew Frattin (s. 3. tammikuuta 1988 Edmonton, Alberta) on kanadalainen jääkiekkoilija, joka pelaa tällä hetkellä NHL-seura Toronto Maple Leafsissa. Frattin on Maple Leafsin neljännen kierroksen varaus vuodelta .


title: Matt Frattin

text: Frattin pelasi yhteensä 153 ottelua Pohjois-Dakotan yliopiston jääkiekkojoukkueessa vuosina 2007–2011, tehden 119 pistettä.


title: Matt Frattin

text: Maple Leafs kiinnitti Frattinin kahden vuoden tulokassopimuksella 8. huhtikuuta 2011. Hän pelasi ensimmäisen ottelunsa NHL:ssä seuraavana päivänä. Ensimmäisen maalinsa Frattin teki 19. marraskuuta 2011.


title: Matt Frattin

text: Frattin teki kahden vuoden sopimuksen Maple Leafsin kanssa 1. heinäkuuta 2012. Hänet vaihdettiin Los Angeles Kingsiin Ben Scrivensin ja varausvuoron kanssa 23. heinäkuuta 2013. Maple Leafs sai vaihdossa vastineeksi Jonathan Bernierin.


title: Matt Frattin

text: Kingsissä Frattin pelasi kauden vaihtojen takarajalle asti, jolloin hänet vaihdettiin Columbus Blue Jacketsiin toisen kierroksen varauksen ja ehdollisen kolmannen kierroksen varauksen kanssa. Kingsiin siirtyi loukkaantumisista kärsinyt Marián Gáborík, joka ei tuntunut sopivan Blue Jacketsin pelityyliin.


title: Ihmisistä ja esineistä

text: Ihmisistä ja esineistä on Vando Suvannon neljäs CD, joka ilmestyi keväällä 2014. Musiikki on soitettu pääosin akustisin instrumentein.


title: Dalbobron

text: Dalbobron on silta Ruotsin Vänersborgissa. Silta on avattava ja se on 568 metriä pitkä. Alikulkukorkeus on 15,5 metriä. Silta avattiin vuonna 1963. Silta ylittää liikennekanavan Vänersborgsvikenin ja Vassbottenin välillä. Ennen sitä käytettiin kääntösiltaa, joka oli nykyistä siltaa etelämpänä. 1800-luvulla laivaliikenne meni Vanhassa satamakanavassa keskustan vieressä. Dalbobron paikalla oli aikaisemmin puinen silta, joka kulki suoalueen yli. 1600- ja 1700-luvuilla silta tuhoutui tai vaurioitui myrskyissä muutaman kerran.


title: Tupakkatakki

text: Tupakkatakki () on miesten pikkutakkia muistuttava takki, jota käytetään rentona kotiasuna aamutakin tavoin. Se valmistetaan perinteisesti sametista, silkistä tai molemmista. Muita materiaalivaihtoehtoja ovat kašmir- tai merinovilla tai flanelli. Koristeluun käytetään usein brokadia, kirjontaa, nyörejä tai silkkipunoksia. Tupakkatakissa on yleensä šaalikaulus ja käännetyt hihansuut, jotka on tehty muuta takkia kiiltävämmästä kankaasta. Tupakkatakki voidaan sulkea suurin napein, agraffein tai puikoin ja lenkein kuten duffelitakki, tai pelkästään solmittavalla vyöllä kuten kylpytakki.


title: Tupakkatakki

text: Tupakkatakki sai alkunsa 1600-luvun Euroopassa, kun tupakkaa, teetä, kahvia, silkkiä ja muita siirtomaatavaroita alettiin tuoda Aasiasta ja Amerikasta. Silkkinen "robe de chambre" eli koti- tai aamutakki tuli muotiin, ja tupakointi yleistyi erityisesti Krimin sodan jälkeen 1800-luvun puolivälissä, kun turkkilaista tupakkaa alettiin tuoda Eurooppaan. Illallisen jälkeen herrasmies saattoi pukeutua mukavammin ja vetäytyä nojatuoliin polttamaan tupakkaa. Tähän tarpeeseen pitkästä silkkitakista kehittyi puolipitkä tupakkatakki. Käytännön syynä tupakkatakin käyttöön oli myös se, että se estää tuhkatahrojen ja tupakanhajun tarttumista alla käytettyihin vaatteisiin. Tupakkatakin kanssa käytettiin joskus hiuksia tupakanhajulta suojaavaa tupakkalakkia (engl. "smoking cap").


title: Tupakkatakki

text: Tupakkatakin suosio säilyi 1950-luvulle saakka. The Washington Post -sanomalehden pääkirjoitus vuodelta 1902 luonnehtii tupakkatakkia ”mukavuuden synonyymiksi”.


title: Tupakkatakki

text: Tupakkatakissa usein kuvattuihin julkisuuden henkilöihin kuuluivat Cary Grant, Fred Astaire, Frank Sinatra, Dean Martin ja Hugh Hefner.


title: Tupakkatakki

text: Monissa eurooppalaisissa kielissä, kuten suomessa, sanasta "smoking jacket" on johdettu myös smokkia tarkoittava sana, koska nämä takkityypit muistuttivat alun perin toisiaan. Brittienglanniksi smokki on kuitenkin "dinner jacket" ja amerikanenglanniksi "tuxedo".


title: Gauselin kuningattaren hautaus

text: Gauselin kuningattaren hautaus () sijaitsi Gauselin kaupunginosassa Stavangerissa, Rogalandissa Norjassa. Se löytyi 1883 ja tuli Norjassa tunnetuksi rikkaan hautamateriaalinsa ja naispuolisen vainajansa korkean yhteiskunnallisen statuksen vuoksi. Haudan viimeiset rippeet tutkittiin vuonna 1997, kun alueelle kaavoitettiin asuinalue. Naisen hautaus on osa suurempaa Gauselin suurtilan löytökompleksia ja haudan löytöihin voi tutustua Bergenin museon näyttelyssä. Hautaus on arvioitu tapahtuneen noin 850 jaa..


title: Gauselin kuningattaren hautaus

text: Syksyllä 1883 löysi Samuel Gausel hautakummusta viikinkiaikaisen haudan. Poistaessaan kiviä ja maata kummusta paljastui kivinen kehys, joka oli peitetty kolmella kivilaatalla. Tonkiessaan hautaa, hän löysi monia esineitä. Hän vei ne paikalliselle sepälle, joka myi ne Bergenin museolle 70 kruunusta. Museon henkilökunta lähettivät Gauselille kirjeen, jossa he pyysivät hänen kaivamaan esille loputkin hautaan jääneet esineet ja niin hän lähetti museolle muutaman esineen lisää. Myöhemmin osattiin arvioida löydön merkittävyys: hautaus oli eräs hienoimpia viikinkiaikaisia naistenhautoja, mitä on löydetty. Vain Oseberglaivassa olleiden naisten hauta-antimet olivat tyylikkäämpiä ja rikkaampia kuin tämän haudan löydöt. Puhumattakaan Osebergan laivasta, joka on suuri ja hienosti koristeltu.


title: Gauselin kuningattaren hautaus

text: Hautapaikka paikallistettiin vuoden 1997 inventoinnissa ja kaivaus suoritettiin loppuun. Hautausmateriaalia ei ollut enää jäljellä lukuun ottamatta eräitä lasinpaloja ja pieniä nauloja. Hautaa ympäröinyt kivetys oli jätetty paikalleen ja se otettiin nyt talteen.


title: Gauselin kuningattaren hautaus

text: Esineitä on saatu talteen lähes 40. Naisen luurankoa ei ole säilynyt, mutta esineistön perusteella on päätelty vainajan olleen nainen. Tulkintaan on päädytty erityisesti kalliiden ja koristeellisten korujen vuoksi sekä aseiden totaalisen puuttumisen takia.


title: Gauselin kuningattaren hautaus

text: Haudasta löydettiin kaksi suurta, ovaalin muotoista, niin sanotut kupusolkea, joilla kiinnitettiin vaatteiden olkaimet tai viitta muuhun vaatetukseen. Solkien alla olivat neulat, jotka työnnettiin molempien kankaisen syiden välistä ja ne lukittiin soljen lukolla. Solkien valmistuksessa oli käytetty hopeaa ja pronssia. Soljen kupu oli kaksikerroksinen, sillä päällimmäisen ja reiällisen pronssisen kuvun alla kimalteli hopeinen kuvun koristeet. Soljet lienevät norjalaista perua. Kaula-aukkoa sitoi suuri vaakasuoran kiinnitetty rintasolki. Käsissä olevien hopeisten rannerenkaiden valmistus oli ollut taitavaa ja niitä pidetään aikakautensa hienoimpina. Ne kiersivät ranteet kaksi ja puoli kierrosta. Korut vaikuttavat olevan norjaisten omaa tuotantoa. Sormus oli valmistettu pohjoisenglantilaisesta mustasta gagaatista pyöreän toruksen muotoiseksi. Haudasta löytyi vielä viisi helmeä, jotka oli valmistettu mosaiikkimenetelmällä, yksi lasihelmi ja yksi kivihelmi.


title: Gauselin kuningattaren hautaus

text: Naisen viereen oli laskettu kolme irlantilaista juomasarvea, joista oli juotu aterioilla olutta ja simaa. Hautaan oli ilmeisesti laskettu puukirstu, johon oli kerätty orgaanisesta materiaalista valmistettua esineistöä. Kirstun puuosat ja sisältö olivat lahonneet olemattomiin, mutta kirstun naulat ja vahvistuspannat olivat jäljellä. Niistä pääteltiin kirstun olleen ryöstösaalista jostakin irlantilaisesta luostarista tai kirkosta. Hautaan oli pantu irlantilainen pronssinen ripustettava pata, jolla ilmeisesti lämmitettiin keittoa. Toisen tulkinnan mukaan pataa käytettiin lamppuna hautausrituaalin aikana. Samaan aihepiiriin liittyivät paistinpannu, paistivarras ja kaksi puukkoa. Kirstun sisältä löytyi kaksi D-kirjaimen muotoista koristelevyä, joissa oli käärmekoristeluja ja spiraaliympyröitä. Ranskasta Pariisista Saint-Germainin arkeologisesta museossa () on näytteillä kaksi näiden kanssa identtistä koristelevyä ja arvellaankin, että ne on revitty irti samasta reliikkikirstusta. Osaset ovat sitten kulkeutuneet eri osiin Eurooppaa, josta ne ovat sittemmin huomattu.


title: Gauselin kuningattaren hautaus

text: Kupusolkiin nähden toisessa päässä hautaa, eli vainajan jalkopäässä, olivat suitsien kuolaimet ja nahkaremmien koristeet. Nahkaiset hihnat puuttuivat, mutta hevosen pääkallon jäänteet löytyivät vielä hautaa tongittaessa. Suitset olivat irlantilaista käsityötä ja metalliset koristeet oli valmistettu pronssista. Hevosen pään joutuminen hautaan naisen jalkojen päälle liittynee uhraukseen tai hautavarustukseen, jolla haluttiin antaa naiselle tuonelaan mukaan ratsastuskuntoinen hevonen. Haudan pienen koon vuoksi hevonen tapettiin ja vain pää laskettiin hautaan mukaan.


title: Gauselin kuningattaren hautaus

text: Haudasta löytyi myös metalliesineitä, joiden pinnassa oli polttamisesta syntynyttä patinaa. Naisen hauta oli ruumishauta, joten palaneiden esineiden on täytynyt kuulua aiemmalle samalla paikalla toimitetulle polttohautaukselle.


title: Gauselin kuningattaren hautaus

text: Hautapaikka vaikuttaa ollen aikaisempi rautasepän paja, jonka kohdalle kaivettiin noin 35 senttimetriä syvä ja tasapohjainen kuoppa. Kuopan ympärille aseteltiin suuria pyöreitä kiviä niin, että haudan ulkomitaksi tulivat 2,30 × 1,10 metriä ja sisämitaksi 1,80 × 0,60 metriä. Hautaus oli suunnattu pohjois-etelä-suuntaiseksi. Hauta peitettiin sitten kolmella suurella kivilaatalla, jonka päälle kasattiin maata ja pieniä kiviä pieneksi hautakummuksi. Kummun mitat ovat jääneet dokumentoimatta.


title: Hiihdon Suomen-mestaruuskilpailut 2000

text: Hiihdon Suomen-mestaruuskilpailut järjestettiin vuonna 2000 Jyväskylässä 14.–16. tammikuuta, Joensuussa 29.–30. tammikuuta ja Keravalla 11.–13. helmikuuta. Sprinttihiihto oli ensimmäistä kertaa SM-hiihtojen ohjelmassa.


title: Hiihdon Suomen-mestaruuskilpailut 2000

text: Kerava, 11. helmikuuta.


title: Hiihdon Suomen-mestaruuskilpailut 2000

text: Kinnusen voittoa pidettiin yllätyksenä


title: Hiihdon Suomen-mestaruuskilpailut 2000

text: Jyväskylä, 15. tammikuuta


title: Hiihdon Suomen-mestaruuskilpailut 2000

text: Kerava, 12. helmikuuta


title: Hiihdon Suomen-mestaruuskilpailut 2000

text: Kerava, 13. helmikuuta


title: Hiihdon Suomen-mestaruuskilpailut 2000

text: Jyväskylä, 16. tammikuuta


title: Hiihdon Suomen-mestaruuskilpailut 2000

text: Joensuu, 30. tammikuuta


title: Hiihdon Suomen-mestaruuskilpailut 2000

text: Joensuu, 29. tammikuuta


title: Hiihdon Suomen-mestaruuskilpailut 2000

text: Kerava, 11. helmikuuta


title: Hiihdon Suomen-mestaruuskilpailut 2000

text: Kerava, 13. helmikuuta.


title: Hiihdon Suomen-mestaruuskilpailut 2000

text: Kuudenneksi noussut Salonen oli vapaan osuuden jälkeen yhdeksäs.


title: Humu

text: Humu tarkoittaa esimerkiksi:


title: Danilo I (Montenegron ruhtinaspiispa)

text: Danilo I ("Danilo Nikola Petrović"; n. 1670 – 11. tammikuuta 1735) oli Montenegroa vuosina 1696–1735 hallinnut ruhtinaspiispa. Hän oli ensimmäinen hallitsija Petrović-Njegošin suvusta, joka sen jälkeen hallitsi maata yli 200 vuotta.


title: Danilo I (Montenegron ruhtinaspiispa)

text: Danilo sai vuonna 1696 ruhtinaspiispan ("vladika") aseman, johon sisältyi oikeus nimetä oma seuraajansa sukulaistensa joukosta, mikä varmisti hallitsijuuden periytymisen suvussa. Danilon hallitsijakauden merkittäviä tapahtumia Montenegrossa olivat ruhtinaskunnan muslimiväestön joukkomurha jouluaattona 1702, maahan tunkeutuneen turkkilaisen armeijan lyöminen Tzarevlatzin taistelussa vuonna 1712 sekä Cetinjen kaupungin päätyminen turkkilaisten käsiin ja siitä seurannut Cetinjen luostarin hävitys vuonna 1714. Danilo loi läheiset suhteet Venäjään vieraillessaan vuonna 1715 Pietari Suuren luona, ja onnistui Venäjän tuella osittain korjaamaan Montenegron sodissa kärsimät takaiskut. Danilo I:ä seurasi hallitsijana hänen veljenpoikansa Sava II.


title: Gauselin venehaudat

text: Gauselin venehaudat sijaitsevat Gauselin kaupunginosassa Stavangerissa, Rogalandissa Norjassa. Ensimmäinen hautakumpu löydettiin vuonna 1860, jonka jälkeen suoritettujen laskentojen mukaan hautakumpuja on ollut Gauselin Husebergetin lähiympäristössä 22. Useimmat niistä ovat tuhoutuneet 1900-luvulle tultaessa. Osa kumpuhaudoista on sisältänyt venehautauksen. Vuosien 1997−2000 suoritettujen kaivausten aikana löytyi vielä muutama venehautaus. Kumpuhautaukset ovat osaa suurempaa Gauselin suurtilan löytökompleksia.


title: Gauselin venehaudat

text: Ensimmäinen ilmoitus kumpuhautauksesta Husebergetin maatilalta saatiin vuonna 1860. Löytö tehtiin lisämaan raivauksen yhteydessä, kun peltoalaa raivattiin lisää poistamalla kiviä ja tasoittamalla teräviä kumpuja aurauksen helpottamiseksi. Kolmen vierekkäisen kummun tasoitustyössä itäistä kumpua tasoitettaessa löytyi rautakirves ja hevosen pääkallo, joista ilmoitettiin viranomaisille. Hautakumpujen halkaisijat olivat noin 13−15 metriä, mutta ne tasoitettiin eikä niiden korkeutta tiedetä.


title: Gauselin venehaudat

text: Tämä hauta oli kolmen vierekkäisen hautakummun keskimmäinen venehautaus. Kummun läpimitaksi voitiin todeta 13 metri ja sen hautarakenteet olivat lähes koskemattomat. Se paikallistettiin uudelleen vuonna 1997 ja tutkittiin sen jälkeen kokonaan.


title: Gauselin venehaudat

text: Vainaja oli asetettu noin 10 metriä pitkään veneeseen, jonka keskelle oli ladottu laveri vainajaa varten. Vainajan ja hauta-antimien ympärille oli rakennettu matala hautakammio, jonka jäänteistä ei voinut päätellä mitään muuta. Yleensä vainajaa suojattiin katoksella, joka sinetöi kammioon ilmatilan ja joka suojasi sisältöä kun se peitettiin kivillä ja maa-aineksella. Lopulta veneestä ei jäänyt näkyviin mitään ja sen kaikki rakenteet olivat peittyneet näkyvistä. Kumpu on erottunut selvästi ympäristössään, jossa on ollut lähistöllä muitakin hautakumpuja.


title: Gauselin venehaudat

text: Sekä vene että haudan muut puiset rakenteet ovat lahonneet näkymättömiin. Veneen kaikki rautaiset osat kuitenkin löytyivät. Laitojen laudoitukset kiinnitettiin toisiinsa naulamaisilla niiteillä, jotka jäivät lautojen lahottua maahan ruostumaan. Niittirivistöt antavat venehaudoissa yleensä selvän kuvan veneen mitoista, joskus myös veneen rakenteesta ja siten myös sen tyypistä.


title: Gauselin venehaudat

text: Itse vainaja on maatunut olemattomiin, mutta epäorgaaniset esineet ovat säilyneet haudassa hyvin. Rikkaasti toimitettu hautaus kertoo tutkijoille usein myös oman tarinansa vainajasta. Hänet oli sijoitettu veneen keskelle ja tavarat oli sijoitettu hänen ympärilleen. Vainajan oikealle puolelta löytyi hänen miekkansa ja kilpensä. Kilvestä oli jäljellä enää kilven käsikahva ja käden suojakupura. Hänen vasemmalla puolellaan olivat toinen ja hieman lyhyempi miekka ja 12 rautakärkistä nuolta. Jousesta ei löytynyt merkkejä, mutta sen voi olettaa olleen mukana hautauksessa. Veneessä oli mukana kolme muutakin kilpeä.


title: Gauselin venehaudat

text: Mukaan oli laitettu myös puutyökaluja. Kirves voi olla myös ase, veitset, taltta, pora ja pihdit liittyvät työntekoon. Mukana olivat myös rautasepän työkaluja, joita olivat vasara, peltisakset, suuret pihdit sekä käsipalkeet. Nämä ja eräät muut löydöt viittaavat vainajan ammattitaitoon: puutyöt, sepäntyöt, pronssin valutyöt ja ehkä korunvalmistus.


title: Gauselin venehaudat

text: Vainajan jalkojen juureen oli laskettu hevosen pää, jonka suitsien osia löytyi kaivauksessa, sekä kahdet valjaat. Toiset valjaat olivat arkiset rautakoristeiset ja toiset loisteliaat tina- ja hopeakoristeiset valjaat.


title: Gauselin venehaudat

text: Arkeologit olettavat hauta-antimien perusteella, että vainaja oli ollut Gauselin isäntä ja päällikkö sekä todennäköisesti myös Gauselin kuningattaren lähisukulainen. Naishauta sijaitsi näköetäisyydellä kolmesta kumpuhaudasta.


title: Gauselin venehaudat

text: Kolmen vierekkäisen hautakummun läntisin hautaus on sekin venehautaus, joka tuhoutui enimmäkseen vuoden 1860 tasoitustöissä. Venehaudan tonkinut isäntä kertoi haudasta paljastuneen 2 × 2 metrinen hautakammioksi kutsuttu kivinen rakenne. Hän huomasi myös jäänteitä hevosen pääkallosta. Hauta löytyi uudelleen 1997 inventoinnin yhteydessä ja se tutkittiin silloin loppuun. Hautaus oli hauta-antimiltaan rikas ja se ajoitettiin viikinkiajalle 800-luvun puoliväliin jaa..


title: Gauselin venehaudat

text: Gauselin tilan isäntä ehti tonkia tämänkin haudan läpikotaisin vuonna 1860 ja tasoittaa sen ennen tutkijoiden kutsumista paikalle. Tiedetään kuitenkin, että haudasta löytyi rautakirves ja hevosenpää. Myöhemmin haudan läpi kaivettiin vesijohtoputkea varten syvä oja, jolloin suuri osa haudasta tuhoutui.


title: Gauselin venehaudat

text: Vuosien 1997−2000 kaivauksissa löytyi vielä pieneen veneeseen tehty venehautaus. Veneen pituus oli 6−7 metriä pitkä. Haudan pohjakerros oli ehjä ja veneen laudoitusniitit erottuivat selvästi. Haudassa oli kaksi puhkiruostunutta kilvenkupuraa, mikä viitta arkeologien mukaan miesvainajaan.


title: Suomen Asperger-yhdistys

text: Suomen Asperger-yhdistys ry (ASY) on vuonna 2006 perustettu yhdistys, jonka tavoitteena on edistää aspergereiden ja muiden lievästi autististen ihmisten verkostoitumista, parantaa heidän elinolosuhteitaan ja yhteiskunnallista asemaansa sekä vähentää heihin kohdistuvaa marginalisointia. Yhdistyksen tavoitteita ovat muun muassa terveydenhuollon, sosiaaliturvan ja opetusmenetelmien parantaminen sekä aspergereiden työllistymisen ja yleisen esteettömyyden edistäminen. ASY on Autismi- ja Aspergerliiton jäsenyhdistys.


title: Suomen Asperger-yhdistys

text: Tavoitteidensa toteuttamiseksi yhdistys järjestää vuosittaiset Autismikirjon Empowerment-päívät ja Autistien oikeuksien päivän päätapahtuman (Autistic Pride Day).


title: Suomen Asperger-yhdistys

text: Suomen Asperger-yhdistyksellä on vertaisryhmiä Helsingissä ja Turussa.


title: Grande Finale

text: ”Grande Finale” on englantilais-tanskalais-suomalaisyhtye Studio Killersin kappale, joka julkaistiin singlenä 26. toukokuuta 2014. Kappale julkaistiin noin kuukautta ennen kuin yhtye esiintyi ensimmäistä kertaa julkisesti Ruisrockissa heinäkuun alussa 2014.


title: Petrović-Njegoš

text: Petrović-Njegoš on suku, joka hallitsi Montenegroa vuosina 1696–1916, ensin ruhtinaspiispoina ("vladika") vuoteen 1852, sen jälkeen ruhtinaina ("knjaz") vuoteen 1910 ja viimeksi kuninkaina. Suvun esi-isiä tunnetaan 1300-luvulta saakka.


title: Petrović-Njegoš

text: Montenegro oli vuosina 1516–1851 ruhtinaspiispan hallitsema teokratia. Ruhtinaspiispa ei voinut selibaatin vuoksi hankkia lapsia, mutta hän sai nimetä seuraajansa omasta suvustaan. Käytännöksi muodostui aseman siirtyminen aina sedältä veljenpojalle. Petrović-Njegošin suvun ensimmäinen ruhtinaspiispa oli vuonna 1696 nimitetty Danilo Ščepćević. Danilo II korotti vuonna 1852 Montenegron ruhtinaskunnaksi ja luopui samalla piispan kirkollisesta roolista ja selibaatista. Hänen seuraajansa Nikola I korotti Montenegron edelleen kuningaskunnaksi vuonna 1910. Hän joutui lähtemään maanpakoon ensimmäisen maailmansodan aikana vuonna 1916, kun keskusvaltojen armeijat miehittivät Montenegron. Sodan jälkeen Podgoricassa vuonna 1918 kokoontunut kansalliskokous julisti virallisesti Petrović-Njegošin suvun syrjäytetyksi valtaistuimelta ja päätti Montenegron liittämisestä osaksi uutta Jugoslavian valtiota.


title: Petrović-Njegoš

text: Petrović-Njegošin suku eli koko Jugoslavian kuningaskunnan ja kommunistisen Jugoslavian ajan maanpaossa (tosin Mihail Petrović-Njegoš oleskeli vuosina 1947–1948 Jugoslaviassa) ja esiintyi Montenegron laillisina hallitsijoina. Vanhan Jugoslavian hajottua suvun päämies Nikola Petrović-Njegoš palasi 1990-luvulla Montenegroon ja esiintyi Montenegron itsenäisyyden palauttamisen tukijana, mikä toteutui vuonna 2006. Montenegron hallitus tunnusti vuonna 2011 entiselle hallitsijasuvulle virallisen aseman ”montenegrolaisen kulttuurin ja identiteetin ei-poliittisena edistäjänä”, mutta varsinaisesti monarkiaa ei ole maassa palautettu.


title: Markus Granlund (professori)

text: Markus Kristian Granlund (s. 19. elokuuta 1967 Turku) on suomalainen kauppatieteilijä. Hän toimii Turun kauppakorkeakoulussa dekaanina ja laskentatoimen professorina. Granlund on Suomen menestyneimpiä johdon laskentatoimen tutkijoita. Hän on tutkinut erityisesti johdon ohjausjärjestelmiä.


title: Markus Granlund (professori)

text: Granlund on valmistunut Turun kauppakorkeakoulusta kauppatieteiden maisteriksi vuonna 1992, kauppatieteiden lisensiaatiksi vuonna 1994 ja kauppatieteiden tohtoriksi vuonna 1998. TuKKK nimitti hänet laskentatoimen professoriksi vuonna 2003 ja dekaanina hän aloitti elokuussa 2012 toimittuaan sitä ennen vararehtorina ja varadekaanina. Vuosina 1994-1995 hän toimi väitöskirjatutkijana Kööpenhaminen kauppakorkeakoulussa ja vuosina 2005-2006 vierailevana professorina Sydneyn teknillisessä yliopistossa.


title: Markus Granlund (professori)

text: Granlund toimii lukuisissa luottamustoimissa (mm. säätiöiden hallituksissa) ja tällä hetkellä myös Suomen kauppakorkeakoulut ry:n puheenjohtajana. Hän on toiminut myös asiantuntijana lukuisissa yritysten ja julkisen sektorin organisaatioiden kehitysprojekteissa sekä arvostettuna liikkeenjohdon kouluttajana Suomessa ja ulkomailla.


title: Ponderosa

text: Ponderosa voi tarkoittaa seuraavia:


title: Hurma

text: Hurma on suomalainen on vuonna 2010 perustettu iskelmäyhtye. Yhtye voitti Viihdyttäjä 2011-kilpailun, jonka johdosta yhtye esiintyi kesän ajan "Kesäillan valssi"-ohjelman housebändinä. Yhtye on palkittu myös vuoden 2011 tanssittajatulokkaana sekä vuoden tanssittajaksi vuonna 2012. Levytyssopimuksen Universal Musicin kanssa yhtye solmi syksyllä 2013.


title: Hurma

text: Yhtye julkaisi ensimmäisen singlensä ”Sattuuhan niitä” vuonna 2012. Toukokuussa 2013 julkaistiin single ”Marjanpoimija”, josta julkaistiin myös musiikkivideo. Kolmas single ”Tahdon” julkaistiin syksyllä 2013 ja kappaleella toisena solistina toimi Jenni Lambert. Huhtikuussa yhtye julkaisi neljännen singlensä ”Vielä kerran”. Toukokuussa yhtye julkaisi esikoisalbuminsa "Oletko valmis?".


title: Hurma

text: Yhtye julkaisi Facebook-sivuillaan 19. toukokuuta 2014 päivityksen, jossa kerrottiin yhtyeen rumpalin Joni Sorsan kuolleen edellisenä päivänä, 18. toukokuuta. Ilta-Sanomat kertoi uutisoi kuoleman olleen tapaturmainen. Sorsan tilalle rumpaliksi valikoitui Henri Lehikoinen.


title: Rastasluura

text: Rastasluura ("Myrmothera campanisona") on luurien heimoon kuuluva varpuslintu.


title: Rastasluura

text: Rastasluuraa tavataan laajalla alueella Etelä-Amerikan pohjoisosissa. Lajia on kuvattu melko yleiseksi, ja se on luokiteltu elinvoimaiseksi.


title: Valkokurkkuluura

text: Valkokurkkuluura ("Myrmothera simplex") on luurien heimoon kuuluva varpuslintu.


title: Valkokurkkuluura

text: Valkokurkkuluuraa tavataan Brasiliassa, Guayanassa ja Venezuelassa. Lajia on kuvattu melko yleiseksi, ja se on luokiteltu elinvoimaiseksi.


title: Suomuluuranen

text: Suomuluuranen ("Grallaricula loricata") on luurien heimoon kuuluva varpuslintu.


title: Suomuluuranen

text: Suomuluurasta tavataan pienellä alueella Venezuelan pohjoisosissa. Laji on vähenemässä elinympäristöjen tuhoutumisen vuoksi, ja se on luokiteltu silmälläpidettäväksi.


title: Penektomia

text: Penektomia tarkoittaa peniksen poistamista leikkauksella lääketieteellisistä tai henkilökohtaisista syistä.


title: Penektomia

text: Peniksen syöpä voi vaatia peniksen osittaista tai täydellistä poistoa. Kuinka paljon poistetaan, riippuu syövän asteesta. Jos syöpää on vain terskan alueella, vain peniksen kärki poistetaan. Pitkälle edenneen syövän takia koko penis poistetaan.


title: Penektomia

text: Harvinaisissa epäonnistuneissa ympärileikkauksissa on myös tarvittu täyttä tai osittaista penektomiaa. (ks. ).


title: Penektomia

text: Fournierin gangreeni (kivespussin, siittimen ja/tai välilihan kuolioituva bakteeritulehdus) voi vaatia penektomiaa ja/tai orkiektomiaa (kiveksen tai kivesten poistoa).


title: Penektomia

text: Sukupuolenkorjausprosessin läpikäyneiden miesten operoiminen ei vaadi peniksen poistoa, vaan siitä muovaillaan hänelle klitoris.


title: Penektomia

text: Dysmorfinen ruumiinkuvan häiriö voi aiheuttaa penektomian.


title: Penektomia

text: Miehet, jotka kokevat olevansa kolmatta sukupuolta, haluavat joskus emaskulaation, eli heiltä poistetaan penis ja/tai kivekset.


title: Penektomia

text: Miespuolisilta Skoptsiliikkeen jäseniltä vaadittiin kastraatiota eli joko kivesten ("vähäisempi sinetti") tai myös penis ("suurempi sinetti").


title: Dal

text: Dal voi tarkoittaa seuraavia asioita:


title: Gabriel Andre

text: Gabriel Andre (s. 31. heinäkuuta 1981) on kanadalainen uransa jo päättänyt alamäkiluistelija ja jääkiekkoilija. Hän on alamäkiluistelun maailmanmestari vuodelta 2006 ja MM-kolmonen Red Bull Crashed Icessä vuonna 2010. Andre päätti alamäkiluistelu-uransa vuonna 2012. Kanadan Edmontonissa syntyneellä Andrella on myös Saksan ja Unkarin kansalaisuus. Jääkiekkoa Andre pelasi vuoteen 2013 asti hyökkääjänä, voittaen Australian jääkiekkoliigan mestaruuden kaudella 2008-09 Newcastle North Starsin riveissä. Hän on 183 senttimetriä pitkä ja painaa 89 kiloa. Andre Eliteprospectsin sivuilla


title: Kaksinnaiminen

text: Kaksinnaiminen eli bigamia tarkoittaa uuden avioliiton laitonta solmimista aikaisemman avioliiton ollessa voimassa. Termi poistui Suomen rikoslaista vuonna 1999. Avioliittolain 6 § mukaan kaksinnaiminen on kielletty, mutta itse termiä ei laissa käytetä.


title: Dala

text: Dala voi tarkoittaa seuraavia asioita:


title: Kevin Olson

text: Kevin Olson (s. 16. helmikuuta 1979) on kanadalainen uransa jo päättänyt alamäkiluistelija ja juniorijääkiekkoilija. Hän on alamäkiluistelun kaksinkertainen maailmanmestari vuodelta 2007, jolloin mestaruus ratkaistiin kahdesti. Molemmat kilpailut päättyivät siis Olsonin voittoon. Hän lopetti alamäkiluistelun Red Bull Crashed Icessä kauden 2012 jälkeen. Hän on kertonut alamäkiluistelulegenda Jasper Felderin olevan hänen suuri idolinsa. Jääkiekossa vuonna 2000 junioriuransa lopettanut Olson pelasi WHL:ssä ja AWHL:ssä. Pelipaikaltaan Olson oli vasen laitahyökkääjä. Hän on 178 senttimetriä pitkä ja painaa 75 kiloa.


title: Lupaan olla

text: "Lupaan olla" on Nopsajalan 28. helmikuuta 2014 julkaistu single. Kappale on "Sun"-albumin toinen single, ja siitä on julkaistu myös musiikkivideo, jota on katsottu YouTubessa yli 1,5 miljoonaa kertaa.


title: Lupaan olla

text: ”Lupaan olla” myi kultaa toukokuun lopulla 2014. Kappale on ollut myös listamenestys sijoittuen parhaimmillaan singlelistan toiseksi ja latauslistan ensimmäiseksi. Se on ollut myös seitsemän perättäistä viikkoa Suomen soitetuin radiokappale.


title: All the Way Around

text: "All the Way Around" on yhdysvaltalaisen laulaja-näyttelijä Aliana Lohanin vuonna 2008 julkaistu single. Kappaleen on tuottanut Emanuel Kiriakou. Singlen oli tarkoitus olla ensimmäinen Lohanin toiselta studioalbumilta, mutta albumia ei koskaan julkaistu.


title: East Lynne

text: East Lynne on vuonna 1916 ensi-iltansa saanut Bertram Brackenin ohjaama yhdysvaltalainen mykkä draamaelokuva, jonka pääosaa näyttelee Theda Bara.


title: East Lynne

text: "East Lynne" perustuu Ellen Woodin romaaniin "East Lynne" (1861), jonka pohjalta Mary Murillo laati käsikirjoituksen. Ellen Woodin romaanin pohjalta oli tehty ennen vuoden 1916 "East Lynneä" yhteensä seitsemän lyhyttä mykkäelokuvaa vuosina 1902–1915. Elokuvan tuotanto- ja jakeluyhtiönä toimi Fox Film Corporation, ja se kuvattiin Foxin studioilla New Jerseyn Fort Leessä. "East Lynne" sai Yhdysvaltain ensi-iltansa 19. kesäkuuta vuonna 1916.


title: East Lynne

text: "East Lynnen" oletettiin olevan kadonnut, mutta elokuvan kopio löydettiin vuonna 1971. "East Lynne" on yksi harvoista Baran elokuvista, jotka ovat säilyneet nykypäivään asti. "East Lynneä" säilytetään Museum of Modern Art -taidemuseossa.


title: East Lynne

text: Kun Isabel Carlisle erheellisesti uskoo, että hänen aviomiehensä Richard rakastaa Barbara Harea, Isabel jättää hänet ja heidän kaksi lastaan. Myöhemmin Isabel ei tee mitään korjatakseen virheellistä tietoa, että hän olisi kuollut junaonnettomuudessa. Richard, uskoen olevansa leski, avioituu Barbaran kanssa. Muutaman kuukauden jälkeen Isabel ikävöi lapsiaan ja haluaa nähdä heidät, joten Isabel naamioi itsensä ja hakee kotiopettajattaren työtä Carlisleilta. Kun Isabelin poika sairastuu ja kutsuu äitiään, Isabel heittää valepukunsa yltään ja menee lohduttamaan häntä, joka kuolee hänen syliinsä. Richard, joka löytää Isabelin poikansa kanssa, antaa heti anteeksi Isabelille hänen ja lastensa jättämisen. Isabel ei voi antaa itselleen anteeksi ja kuolee pian suruun.


title: Filosofisen kirjallisuuden suomennokset

text: Filosofisen kirjallisuuden suomennokset ovat olleet 1800-luvulta alkaen osa suomennoskirjallisuutta. Teologian ohella filosofialla on pisin suomentamisen perinne. Filosofialle on ominaista vanhojenkin teosten kääntäminen, mikä ei ole yleensä tietokirjallisuudelle tyypillistä.


title: Filosofisen kirjallisuuden suomennokset

text: Ensimmäiset filosofiaa sivuavat suomennokset olivat pari opiskelutarkoituksia varten käännettyä Ciceron puhetta 1860-luvulla. Varsinaisten filosofisten teosten suomentaminen alkoi 1871, kun Suomalaisen Kirjallisuuden Seura julkaisi J. W. Calamniuksen käännöksen Aristoteleen "Runousopista". Alkulauseessa Calamnius toteaa: ”Olen ottanut suomentaakseni Aristoteleen Runous-opin, arvellen ett’ei tämä yritys olisi niinkään turha, vaikka kyllä sen käytöllinen merkitys ei voi olla suuri. Paljas käytöllisyys ei olekaan pantava kirjallisuus-tuotteiden korkeimmaksi määrääjäksi, eipä edes meidänkään, vähitellen kehkiävässä, suomenkielisessä kirjallisuudessa.” Suomalaisuusmies Calamnius oli väitellyt filosofian tohtoriksi aiheenaan Aristoteleen estetiikka. Suomennoksen selityksiin hän käänsi suuren osan ruotsinkielistä väitöskirjaansa. Calamnius joutui keksimään itse useita taiteenfilosofian termien suomennoksia. Tuomo Aho on huomauttanut, että "mimesis" olisikin voitu kääntää "jäljittelyn" sijaan "kuvailuksi", kuten Calamnius teki.


title: Filosofisen kirjallisuuden suomennokset

text: Suomenkieliselle filosofiselle kirjallisuudelle ei 1870-luvun alussa ollut paljon yleisöä. Filosofian professori Thiodolf Rein ryhtyi kuitenkin vähitellen kirjoittamaan suomeksi. Filosofisen yhdistyksen pöytäkirjoihin suomen kieli ilmestyi vuonna 1877 ja tuli siellä pian vallitsevaksi. Vasta lähellä vuosisadan vaihdetta filosofisia suomennoksia alkoi ilmestyä enemmän.


title: Filosofisen kirjallisuuden suomennokset

text: Maailmansotien välillä ilmestyi suomeksi vain muutamia uuden ajan filosofian perusteoksia. Empirismin klassikon David Humen "Tutkimus inhimillisestä ymmärryksestä" ilmestyi 1938 filosofian professori Eino Kailan käännöksenä. Kaila käänsi teoksen luentojensa tueksi ja ilmeisesti saksasta alkukielen sijaan. Suomennos on silti melko tarkka ja siihen liittyy Kailan laaja johdanto Humen ajatteluun.


title: Filosofisen kirjallisuuden suomennokset

text: Denis Diderot’n filosofinen romaani "Rameaun veljenpoika" (Edwin Hagfors, 1921) oli arvokas näyte paitsi 1700-luvun filosofiasta myös yleensä sen ajan ranskalaisesta proosasta. Kaunokirjallisesti kiinnostava oli myös La Rochefoucauld’n "Mietelmät" (J. V. Lehtonen 1924). Suomennos on kuitenkin mielivaltaisesti toimitettu.


title: Filosofisen kirjallisuuden suomennokset

text: Sodan jälkeen filosofisen kirjallisuuden suomennokset vähenivät huomattavasti. Bertrand Russellin kaksiosainen "Länsimaisen filosofian historia" (J. A. Hollo 1948) osoittautui kuitenkin suuren yleisön suosikiksi. Gunnar Aspelinin "Ajatuksen tiet" (J. A. Hollo 1963) oli pitkään tutkintovaatimuksissa filosofian historian oppikirjana.


title: Filosofisen kirjallisuuden suomennokset

text: Vuonna 1964 ilmestyi kokoelma Senecan "Tutkielmia ja kirjeitä", jälleen Hollon suomentamina. Marja Itkonen-Kaila suomensi 1967 kolme Ciceron tutkielmaa: "Vanhuudesta, Ystävyydestä, Velvollisuuksista". Latinisti Paavo Numminen julkaisi suomennoksen Lucretiuksen suurteoksesta "Maailmankaikkeudesta" vuonna 1965. Heksametrikäännös on kuitenkin lukijalle vaikea.


title: Filosofisen kirjallisuuden suomennokset

text: Nykyaikaista filosofiaa julkaistiin vain vähän. Bertrand Russellin "Filosofian ongelmat" (Pellervo Oksala, 1969) oli opiskelijoille kauan perusesimerkki anglosaksisesta filosofisesta proosasta, mutta suomennos sisältää virheitä. Vielä vaikutusvaltaisempi oli G. H. von Wrightin "Logiikka, filosofia ja kieli" (Jaakko Hintikka, 1958). Muun muassa uuden kielifilosofian suomenkielistä termistöä on osaksi luotu sitä käännettäessä tekijän ja suomentajan yhteistyönä. Uudesta logiikasta ilmestyi 1970-luvulla myös alkeiskirja opintojen tueksi.


title: Filosofisen kirjallisuuden suomennokset

text: 1980-luvulla uudet kustantajat kuten Gaudeamus, Vastapaino ja Tutkijaliitto alkoivat julkaista filosofiaa. Yleisön kiinnostus alaan kasvoi. Mannermainen filosofia, etenkin ranskalaiset filosofit saivat paljon huomiota julkisuudessa. Suomennokset vaikuttivat siihen, että suuren yleisön saama kuva filosofiasta oli varsin erilainen kuin alan tutkijoilla. Myöhemmin 1900-luvun filosofian valikoima on monipuolistunut.


title: Filosofisen kirjallisuuden suomennokset

text: Nykyaikaisen anglosaksisen filosofian suomennoksia on vain muutamia. Vuonna 1997 ilmestyi valikoima "Ajattelu, kieli, merkitys: analyyttisen filosofian avainkirjoituksia". Karl Popperin "Arvauksia ja kumoamisia" (Eero Eerola 1995) on harvinainen esimerkki suomeksi ilmestyneestä tieteenfilosofiasta. Jaakko Hintikan artikkeleista on koottu kaksi suomennoskokoelmaa.


title: Filosofisen kirjallisuuden suomennokset

text: Klassikkofilosofeja alettiin suomentaa 1990-luvulta alkaen enemmän, tosin melko satunnaisesti.


title: Filosofisen kirjallisuuden suomennokset

text: Cicerolta on saatu "Laeista" ja "Keskusteluja Tusculumissa" (Veli-Matti Rissanen, 2004 ja 2009) Marke Ahosen suomennos Diogenes Laertioksen teoksesta "Merkittävien filosofien elämät ja opit" sai J. A. Hollo -palkinnon. Tuomo Aho suomensi Thomas Hobbesin "Leviathanin" kokonaisuudessaan 1999. Montaignen esseet ovat saaneet huolellisen kokonaissuomennoksen (Renja Salminen 2003, 2008, 2015). Kääntäjäryhmä on suomentanut Humelta kokoelman "Esseitä" (2006) ja Tapani Kilpeläinen teoksen "Keskusteluja luonnollisesta uskonnosta" (2015).


title: Filosofisen kirjallisuuden suomennokset

text: Suomennosten laatu on vaihdellut, mutta joukossa on ollut hyvin kielitaitoisten asiantuntijoiden tekemiä käännöksiä. Filosofisia käännöksiä joudutaan joskus tekemään ilman varsinaista kääntäjänkokemusta. Kokeneempikaan suomentaja taas ei välttämättä tunne filosofisten käsitteiden ja viittausten koko sisältöä, jolloin suomennoksesta voi tulla harhaanjohtava.


title: Filosofisen kirjallisuuden suomennokset

text: Tuomo Aho kirjoittaa "Suomennetun tietokirjallisuuden historiassa", että filosofian historiasta tarvittaisiin suomeksi hyvä laaja kokonaisesitys. Klassikoista tarvittaisiin ensiksi kokoelma kreikkalaisia esisokraatikkoja. 1700-luvun ajattelun osalta suuri puute on David Humen "A Treatise of Human Naturen" suomennoksen puuttuminen. Gottlob Fregen keskeiset teokset olisivat Tuomo Ahon mukaan välttämättömät. Jotta 1900-luvun filosofiasta saataisiin ajantasaisempi kuva, olisi käännettävä sellaisia 1900-luvun tutkimuksia, joiden merkitys on osoittautunut keskeiseksi.


title: Syyrian sisällissodan pakolaiset

text: Tammikuussa 2011 alkaneen Syyrian sisällissodan pakolaisia on Yhdistyneiden kansakuntien pakolaisjärjestön UNHCR:n arvioiden mukaan lähtenyt maasta huhtikuuhun 2014 mennessä noin 2,58 miljoonaa. Heistä yli 2 miljoonaa on paennut naapurimaihin Jordaniaan, Libanoniin, Turkkiin ja Irakiin sekä Pohjois-Afrikan maihin, kuten Egyptiin ja Libyaan. Syyrian jättäneiden pakolaisten lisäksi maan sisäisiä pakolaisia on noin 3,5 miljoonaa ja YK:n arvioiden mukaan määrän odotetaan kasvavan vuoden 2014 loppuun mennessä jopa 6,5 miljoonaan.


title: Syyrian sisällissodan pakolaiset

text: Tammikuuhun 2014 mennessä noin 64 000 syyrialaista oli hakenut turvapaikkaa Euroopasta. Vuoden 2014 aikana EU:sta haki turvapaikkaa lähes 123 000 syyrialaista. EU-maista Syyrian pakolaisia ovat vastaanottaneet eniten Ruotsi ja Saksa, mutta myös Italiaan ja Bulgariaan on saapunut runsaasti syyrialaisia. Euroopan Unionin ulkopuolista maista pakolaisia ovat ottaneet eniten Armenia ja Venäjä. Suomen hallitus teki syyskuussa 2013 päätöksen 500 syyrialaispakolaisen vastaanottamisesta. Vuodesta 2011 lähtien Suomeen on saapunut noin 600 syyrialaista turvapaikanhakijaa.


title: Syyrian sisällissodan pakolaiset

text: Yhdysvaltoihin on turvapaikkahakemuksen jättänyt helmikuuhun 2014 mennessä noin 135 000 pakolaisleireillä asuvaa syyrialaista, mutta tiukkojen terrorismilakien vuoksi turvapaikka on myönnetty vain reilulle sadalle ihmiselle. Kanada puolestaan on luvannut ottaa vastaan 1 300 pakolaista, mutta kevääseen 2014 mennessä heitä oli maahan saapunut vain 13. Etelä-Amerikan maista on Argentiina vastaanottanut 300 syyrialaisperhettä.


title: Her Double Life

text: Her Double Life on J. Gordon Edwardsin ohjaama yhdysvaltalainen mykkäelokuva vuodelta 1916. Elokuva on genreltään melodraama, ja sen pääosassa on Theda Bara. Elokuvan oletetaan olevan nykyisin kadonnut.


title: Her Double Life

text: "Her Double Life" perustuu Mary Murillon novelliin "The New Magdalen", jonka pohjalta Murillo laati elokuvaan käsikirjoituksen. Fox Film Corporation toimi elokuvan tuotanto- ja levittäjäyhtiönä, ja se kuvattiin Foxin studioilla New Jerseyn Fort Leessä. "Her Double Life" sai Yhdysvaltain ensi-iltansa 11. syyskuuta vuonna 1916.


title: Her Double Life

text: Köyhä englantilaistyttö Mary Doone (Theda Bara) karkaa adoptioperheestään, koska perheen isä lähenteli häntä. Kun ensimmäinen maailmansota syttyy, Marysta tulee Punaisen Ristin sairaanhoitaja. Rintamalla Mary tapaa sotakirjeenvaihtaja Lloyd Stanleyn (Stuart Holmes). Stanley lähentelee Marya seksuaalisesti, mutta Mary pelastuu, kun telttasairaalaa pommitetaan.


title: Her Double Life

text: Päästäkseen eroon Stanleysta Mary ottaa erään kuolleen tytön, Ethel Wardleyn (Madeleine Le Nard), vaatteet ja henkilöllisyyden. Ethel oli ollut matkalla tätinsä, lady Cliffordin (Lucia Moore), luokse asumaan. Mary saa tietää, että Ethel ei ollut koskaan nähnytkään tätiään, joten hän ottaa Ethelin paikan ja lähtee lady Cliffordin luo.


title: Her Double Life

text: Lady Cliffordilla asuessaan Mary tapaa ja rakastuu Ethelin serkkuun Elliottiin (A. H. Van Buren). Pian Mary ja Elliott kihlautuvat. Oikea Ethel Wardley ei ollutkaan kuollut, ja pian hän parantuu haavoistaan. Ethel ja Stanley saapuvat Cliffordien kartanoon paljastamaan Maryn oikean henkilöllisyyden. Sillä ei kuitenkaan ole väliä, koska Mary on jo myöntänyt huijauksensa Elliottille ja lady Cliffordille, ja perhe on antanut hänelle anteeksi. Tämän jälkeen Mary ja Elliott alkavat suunnitella häitään.


title: Leicesterin tuomiokirkko

text: Leicesterin tuomiokirkko eli St Martinin tuomiokirkko on Leicesterissa sijaitseva Englannin kirkon tuomiokirkko ja piispanistuin. Tuomiokirkon aseman se sai 1927. Kirkko on pääosin rakennettu vuoden 1086 tienoilla, jolloin aiempi kirkko purettiin.


title: Leicesterin tuomiokirkko

text: Englannin kuningas Rikhard III haudataan kirkkoon. Brittiläinen oikeusistuin teki päätöksen toukokuussa 2014 perustellen ratkaisua sillä, että Rikhardin ruumiin etsintäluvan ehtona oli hautaus Leicesteriin. Ruumis löytyi kaivauksissa, joihin ryhdyttiin Leicesterin yliopiston tutkijan aloitteesta ja yliopiston rahoituksella.


title: River

text: River () on yhdysvaltalainen yliluonnollinen kauhusarja, jonka kaksiosainen aloitusjakso esitettiin ABC-televisiokanavalla 7. helmikuuta 2012. Sarja käynnistyy, kun seikkailija Emmet Cole (Bruce Greenwood) katoaa Amazonilla kesken ohjelmansa kuvausten. Hänen perheensä ja ystävänsä lähtevät etsimään häntä.


title: River

text: Sarjan ensimmäistä tuotantokautta tuotettiin yhteensä kahdeksan jaksoa. Sarjan katsojaluvut laskivat kauden edetessä, eikä kanava tilannut sarjasta enää toista tuotantokautta. Netflix oli kiinnostunut sarjan jatkamisesta, mutta ei lopulta ottanut sarjaa suoratoistopalveluunsa.


title: River

text: Suomessa sarjaa alettiin esittää valtakunnallisesti Nelosella torstain myöhäisillassa 12. kesäkuuta 2014, ja ensimmäinen jakso keräsi enimmillään 178 000 katsojaa. Aiemmin sarjaa on esitetty maksukanava Nelonen Primellä.


title: O-Hydroksiasetofenoni

text: o-Hydroksiasetofenoni eli 2-hydroksiasetofenoni (CHO) on fenoleihin ja ketoneihin kuuluva orgaaninen yhdiste. Yhdistettä käytetään pääasiassa orgaanisessa synteesissä. Se on m- ja p-hydroksiasetofenonien isomeeri.


title: O-Hydroksiasetofenoni

text: Huoneenlämpötilassa o-hydroksiasetofenoni on kellertävää nestemäistä ainetta. Se liukenee veteen vain hieman, mutta liukenee paremmin orgaanisiin liuottimiin kuten etanoliin, dietyylieetteriin, etikkahappoon, bentseeniin ja kloroformiin.


title: O-Hydroksiasetofenoni

text: Luonnossa o-hydroksiasetofenonia esiintyy muun muassa naudanlihassa, kaakaossa, tomaateissa, teessä ja mustamarja-aroniassa. Yhdisteen tuoksu muistuttaa leikattua ruohoa.


title: O-Hydroksiasetofenoni

text: o-Hydroksiasetofenonia voidaan valmistaa fenyyliasetaatista kuumentamalla. Reaktio on tyypiltään Fries-toisiintuminen ja yli 160 °C:n lämpötilassa vallitseva tuote on o-hydroksiasetofenoni ja alle 60 °C:n lämpötiloissa muodostuu pääasiassa p-isomeeria.


title: O-Hydroksiasetofenoni

text: o-Hydroksiasetofenonia käytetään pääasiassa orgaanisessa synteesissä. Yhdisteestä voidaan valmistaa muun muassa o-metoksifenyylietikkahappoa, metyyli-o-hydroksifenyyliasetaattia ja propafenonia.


title: The Darling of Paris

text: The Darling of Paris (myös "The Hunchback of Notre Dame") on vuonna 1917 ensi-iltansa saanut J. Gordon Edwardsin ohjaama yhdysvaltalainen mykkä romanttinen draamaelokuva, jonka pääosissa ovat Theda Bara ja Glen White. Elokuvan nykyään oletetaan olevan kadonnut.


title: The Darling of Paris

text: "The Darling of Paris" perustuu löyhästi Victor Hugon vuonna 1831 ilmestyneeseen romaaniin "Pariisin Notre-Dame". Elokuvan käsikirjoituksen laati Adrian Johnson, ja elokuvan tuotti William Fox. "The Darling of Paris" kuvattiin sen tuotanto- ja jakeluyhtiön Fox Film Corporationin studioilla New Jerseyn Fort Leessä.


title: The Darling of Paris

text: Elokuva sai Yhdysvaltain ensi-iltansa 22. tammikuuta vuonna 1917. Myöhemmin "The Darling of Parisia" leikattiin kymmenen minuutin verran, ja kyseinen versio julkaistiin 16. helmikuuta vuonna 1919 Yhdysvalloissa.


title: The Darling of Paris

text: Mustalaiset sieppasivat varakkaan Esméralda-nimisen tytön (Theda Bara) jo hänen syntyessään, ja myöhemmin elämässään hänestä tuli "Pariisin kullanmuru". Esméraldaa rakastavat salaa kellonsoittaja ja entinen koukkuselkä Quasimodo (Glen White), Quasimodon häijy kirurgi Claude Frallo (Walter Law) ja samalla tavalla häijy kapteeni Phoebus (Herbert Heyes). Kuitenkin mustalaistanssijana työskentelevä Esméralda väheksyy kellonsoittajaa. Kirurgi tappaa kapteenin ja lavastaa Esméraldan, mutta monien sotkujen kautta Esméralda löytää varakkaan perheensä ja onnellisesti avioituu Quasimodon kanssa.


title: Poliisit Norja

text: Poliisit Norja "(Nattpatruljen)" on norjalainen tositelevisiosarja. Sen ensimmäinen jakso näytettiin Norjassa 7. tammikuuta 2013. Suomessa sarjan ensimmäinen jakso näytettiin 4. kesäkuuta 2014. Sarjaa on näytetty Norjassa yhteensä kolme tuotantokautta. Siinä seurataan Norjan poliisin arkea aivan kuten Suomen poliisin arkea sen suomalaisessa vastineessa Poliiseissa.


title: Boynen taistelu

text: Boynen taistelu oli 11. heinäkuuta 1690 Irlannin Boynejoen luona käyty taistelu syrjäytetyn Englannin kuninkaan Jaakko II:n sekä hänen kilpailijansa Vilhelm Oranialaisen armeijoiden välillä. Se oli osa sotaa, jota käytiin Irlannin alueella sen jälkeen, kun Englannin mainio vallankumous oli johtanut katolisen Jaakko II:n syrjäyttämiseen. Taistelu päättyi Vilhelm Oranialaisen voittoon. Vaikka taistelu ei vielä päättänytkään sotaa, se on saanut valtavan symboliarvon Irlannin protestanttien keskuudessa. Varsinkin Oranialaisveljeskunta on pitänyt sen muistoa yllä.


title: Boynen taistelu

text: Ennen Boynen taistelua Jaakko II:n armeija oli piirittänyt usean kuukauden ajan Londonderryn kaupunkia, joka oli häntä vastustaneiden Irlannin protestanttien tärkeä keskus. Jaakko II antoi lopulta periksi ja vetäytyi, minkä myötä Vilhelm Oranialainen sai Ulsterista itselleen sillanpääaseman Irlannissa. Jaakko kokosi Boynen eteläpuoliselle Oldbridgen alueelle noin 21 000 miestä käsittäneen armeijan, johon kuului 7 000 miehen suuruinen ranskalainen jalkaväki, irlantilaista ratsuväkeä sekä kouluttamatonta irlantilaista jalkaväkeä ja rakuunoita. Vilhelm Oranialaisen johtama armeija käsitti kaikkiaan 35 000 miestä, ja siihen kuului hollantilainen sininen kaarti, kaksi rykmenttiä ranskalaisia hugenotteja sekä palkkasoturijoukkoja Euroopan eri protestanttisista maista. Joukkojen miesvahvuuden perusteella laskettuna kyseessä oli suurin Irlannin maaperällä koskaan käyty taistelu.


title: Boynen taistelu

text: Vilhelm Oranialaisen suunnitelmana oli saartaa Jaakon armeija pihtiliikkeellä. Taistelun aikana Vilhelm Oranialaisen ratsuväki ylitti Boynejoen taistelukentän molemmin puolin, Oldbridgessä ja Rosnareessa. Saarroksiin jäämistä pelännyt kuningas Jaakko pakeni paikalta ja hänen armeijansa kärsi tappion. Vilhelm Oranialainen ei saanut saarrettua Jaakon armeijaa, mutta taistelu kääntyi silti hänelle suureksi voitoksi, sillä Jaakko pakeni pian kokonaan Irlannista. Taistelussa kaatui arviolta noin 1 500 miestä.


title: Boynen taistelu

text: Boynen taistelusta tuli Irlannin protestanteille legendaarinen symbolinen voitto, jota muistetaan edelleen. Protestantit viettävät perinteisesti Boynen taistelun muistopäivää 12. heinäkuuta, joka on todellisuudessa vuonna 1691 käydyn ratkaisevan Aughrimin taistelun päivä.


title: The Tiger Woman

text: The Tiger Woman (myös "Behind the Throne") on vuonna 1917 ensi-iltansa saanut J. Gordon Edwardsin ja George Bellamyn ohjaama yhdysvaltalainen mykkä draamaelokuva, jonka pääosissa ovat Theda Bara ja Edward Roseman. Elokuvan nykyään oletetaan olevan kadonnut.


title: The Tiger Woman

text: "The Tiger Woman" perustuu James W. Adamsin novelliin "Quicksands", minkä pohjalta elokuvan käsikirjoituksen laati Adrian Johnson. "The Tiger Woman" kuvattiin sen tuotanto- ja jakeluyhtiön Fox Film Corporationin studioilla New Jerseyn Fort Leessä. Elokuva sai Yhdysvaltain ensi-iltansa 19. helmikuuta vuonna 1917.


title: The Tiger Woman

text: "The Tiger Woman" kertoo venäläisestä kreivitär Irmasta, josta tulee myöhemmin säälimätön prinsessa Petrovitch, joka rakastaa ainoastaan omia korujaan. Häijy prinsessa tuhoaa avioliittonsa prinssin kanssa, myrkyttää rakastajansa, tuhoaa suurlähettilään, aiheuttaa erään pojan tappamaan tämän oman isän ja rikkoo edellä mainitun pojan veljen avioliiton. Viimein paha saa palkkansa, kun prinsessa Petrovitchin takia vankilaan joutunut miespalvelija pakottaa prinsessan puukottamaan itsensä.


title: Vilho Lantto

text: Vilho Eelis Lantto (24. huhtikuuta 1941 Turtola) on Oulun yliopiston sähkötekniikan professori emeritus.


title: Vilho Lantto

text: Lanton vanhemmat olivat Erkki Lantto ja Selma Juvani. Hän tuli ylioppilaaksi Tornion yhteislyseosta 1961 ja valmistui Oulun yliopistosta diplomi-insinööriksi 1986, tekniikan lisensiaatiksi 1972 ja tekniikan tohtoriksi 1975 (väitöskirjan aihe "Empirical studies of penetration characteristics of fast electrons in metals"). Lantto toimi Suomen Akatemian tutkimusassistenttina 1968–1976 ja Oulun yliopiston teknillisen fysiikan assistenttina 1976–1979, 1984–1985 ja 1986–1988 sekä osakkuusyritysten johto- ja hallintotehtävissä 1979–1984. Sähkötekniikan vt. apulaisprofessori hän oli 1985–1986 ja apulaisprofessori ja professori vuodesta 1986. Eläkkeelle Lantto jäi 2009. Hän osallistui useisiin kotimaisiin ja kansainvälisiin tutkimusprojekteihin ja järjestöihin ja oli Oulun yliopistoseuran puheenjohtaja 1973–2009, samoin kuin Pohjois-Suomen opiskelija-asuntosäätiön hallituksen varapuheenjohtaja 1979–1983 ja puheenjohtaja 1971–1975 sekä valtuuskunnan jäsen vuodesta 1976. Oulun yliopiston ylioppilaskunnan puheenjohtaja Lantto oli 1968–1969 ja hallituksen puheenjohtaja 1967.


title: Vilho Lantto

text: Teknillisen tiedekunnan dekaanina Lantto toimi 2000–2005, jolloin hän oli myös Oulun yliopiston hallituksen jäsen. Taiteilija Tauno Ohenoja maalasi hänestä muotokuvan 1991, Oulun yliopiston 12. alumniksi hänet valittiin 2009. Lantolle on myönnetty Oulun yliopiston hopeinen plaketti.


title: Vilho Lantto

text: Lanton puoliso on Pirjo-Riitta Puro.


title: Stadio Atleti Azzurri d’Italia

text: Atleti Azzurri d'Italia on italialaisessa Bergamon kaupungissa sijaitseva jalkapallostadion. Sitä käyttävät maan pääsarjassa Serie A:ssa pelaava Atalanta sekä sarjaporrasta alempana Serie B:ssä pelaava AlbinoLeffe. Stadionissa on 26 642 istumapaikkaa ja sen omistaa Bergamon kaupunki. Itse kenttä on 120 metriä pitkä ja 70 metriä leveä. Stadionia on haukuttu usein monista asioista, kuten siitä, että monilta sen istumapaikoilta on huono näköala kentälle ja siitä, että suurimmassa osassa katsomoita ei ole ollenkaan katosta. Viime vuosikymmenellä on ollut puhetta uuden stadionin rakentamisesta Bergamoon, mutta nämä huhut kumottiin lokakuussa 2012. Katsomon pohjoispääty on omistettu Federico Pisanille, kun taas eteläpääty vuonna 2012 traagisesti kuolleelle, Bergamossa syntyneelle Piermario Morosinille.


title: Menninkäisvarusteet (Hämähäkkimies)

text: Menninkäisvarusteet ovat joukko Norman Osbornin luomia aseita ja varusteita, joita käyttävät mm. Vihreä Menninkäinen, Mörkö ja Kurpitsalyhty.


title: Menninkäisvarusteet (Hämähäkkimies)

text: "Kiituri" (joskus "liituri", "lentolauta", "liitolauta" tai "suihkuliidin") on lepakkoa muodoiltaan muistuttava ilmassa liitävä kulkuneuvo, jota ohjataan kallistelemalla puolelta toiselle. Joskus lumilautaakin muistuttava kiituri on nähty mm. Harry Osbornilla (Vihreä Menninkäinen II). Kiituri painaa noin 180 kg ja sen huippunopeus on 140 km / h."Kurpitsapommit" ovat pieniä kurpitsoja muistuttavia pommeja, joissa on sisällä milloin kaasua, joka pystyy lamauttamaan Hämähäkkimiehen hämähäkkivaiston, milloin se nimenomaan on pommi. Joskus on nähty myös "Kurpitsakranaatteja", joissa on sokka.


title: Menninkäisvarusteet (Hämähäkkimies)

text: "Razor Bats" (nimeä ei suomennettu) ovat pieniä lepakon muotoisia "veitsiä", joita heitetään vastustajaa päin. Nämä leijuvat ilmassa, kunnes osuvat johonkin.


title: Menninkäisvarusteet (Hämähäkkimies)

text: "Menninkäispuku" on lähes kaikkien "menninkäisien" suosima asu, joka puetaan päälle todellisen henkilöllisyyden suojaamiseksi. Pukuun kuuluvat naamio, sähköimpulseja antavat hansikkaat, olkalaukku kurpitsapommien kuljetusta varten, sekä vyö, jonka solkea painamalla voi esim. aktivoida piilopaikan itsetuhoutumisen.


title: Menninkäisvarusteet (Hämähäkkimies)

text: "Maaninen nauru" on nauru, joka saa vastustajan korvat soimaan pahemman kerran. Tämän osaa vain Mörkö VII (Phil Urich).


title: Menninkäisvarusteet (Hämähäkkimies)

text: "Menninkäis-siivet" ovat Phil Urichin käyttämät siivet, jotka ovat kopio Korppikotkan siivistä.


title: Fabian Mels

text: Fabian Mels (s. 12. lokakuuta 1990) on saksalainen alamäkiluistelija, joka on sijoittunut Red Bull Crashed Icen kokonaispisteissä parhaimmillaan viidenneksi kaudella 2014. Melsin paras sijoitus yksittäisessä kilpailussa on toinen sija Marco Dallagon jälkeen Helsingin kilpailussa helmikuussa 2014. Hän aloitti Crashed Icessä Münchenin kilpailussa 2011 ja oli loppupisteissä 11. eli kauden paras tulokas. Ennen vuotta 2014 hänen paras sijoituksensa kokonaissarjassa oli kuudes vuonna 2012. Mels pelaa myös jääkiekkoa Saksan nelostasolla Kölner EC:n kakkosjoukkueessa. Hän asuu Rösrathissa, Saksassa. Mels on 190 senttimetriä pitkä ja painaa 91 kiloa.


title: Vida

text: Vida (suomeksi: "Elämä") on puertoricolaisen popmuusikko Ricky Martinin kappale One Love, One Rhythm – The 2014 FIFA World Cup Official Album-albumilta. Kappaleen sanoittivat Martin, Salaam Remi ja Elijah King sekä tuotti Remi. Kappale valittiin FIFAn ja Sony Musicin järjestämään musiikilliseen kilpailuun jonka King voitti. Kappale julkaistiin digitaalisesti ladattavana albumin toisena virallisena singlenä 22. huhtikuuta 2014. "Vida" on Latin pop-kappale joka sisältää kitara, ukulele, lyömäsoitin ja käyrätorviosuuksia sekä eksoottisia Karibiatunnelmallisia äänitehosteita.


title: Vida

text: Kappale sai yleisesti pääosin positiivisia vastaanottoja musiikkikriitikoilta, jotka kehuivat kappaleen eloisuutta ja huomioivat kappaleen yhtenäisyyttä Martinin muiden kappaleiden kanssa. Kappale ylsi Yhdysvaltain Hot Latin Songs-listan 10. sijalle ja siitä muodostui Martinin 23 kymmenen parhaan joukkoon päässyt single kyseisellä listalla. Kappaleeseen liittyvä, Kátia Lundin ja Lívia Gama of Bossa Nova Filmsin ohjaama musiikkivideo kuvattiin Rio de Janeirossa. Videolla Martin laulaa ja tanssii rannalla sadan muun ihmisen kanssa. Martin on esittänyt kappaleen muutamissa tapahtumissa, kuten vuoden 2014 Latin Billboard Music Awards-gaalassa sekä Dancing with the Starsin 18. tuotantokaudella.


title: Modernin tieteen synty Euroopassa

text: Modernin tieteen synty Euroopassa ("La nascita della scienza moderna in Europa") on Paolo Rossi vuonna 1997 ilmestynyt kirja uuden ajan tieteen synnystä.


title: Trippi ihmemaahan

text: Trippi ihmemaahan: huumeiden kulttuurihistoria on Jaakko Hämeen-Anttilan vuonna 2013 ilmestynyt kirja huumeiden historiasta länsimaissa.


title: Trippi ihmemaahan

text: Teos sai myönteisiä arvosteluja. Joissakin arvosteluissa mainitaan, että Hämeen-Anttila uhraa liikaa tilaa kirjailijoiden kuvauksille huumeidenkäytöstä ja että välillä mennään kaunistelun puolelle.


title: Santa Maria Capua Vetere

text:
Santa Maria Capua Vetere on kunta Etelä-Italiassa Casertan maakunnassa Campanian alueella. Kaupungilla on pitkä historia. Santa Maria Capua Veteren paikalla sijainnut antiikin Capua oli Ciceron mukaan suurin ja rikkain kaupunki. Kaupungissa on Rooman valtakunnan aikaisen amfiteatterin rauniot. Se oli Colosseumin jälkeen toiseksi suurin amfiteatteri. Toinen tärkeä nähtävyys on Hadrianuksen kaari, "Arco di Adriano".
Vuoteen 1806 saakka kunta tunnettiin nimellä Santa Maria Maggiore. Nykyinen Capuan kunta taas sijaitsee Santa Maria Capua Veteren vieressä.


title: Enrico Battaglin

text: Enrico Battaglin (s. 17. marraskuuta 1989 Marostica, Veneto) on italialainen maantiepyöräilijä. Hän aloitti ammattilaisuransa harjoittelijana Colnago - CSF Inox -joukkueessa 2011 ja edusti tallia, nimeltään sittemmin Bardiani-CSF, vuoteen 2015 saakka. Kausilla 2016−2018 hän ajoi Team LottoNL-Jumbo -tallissa ja vuodesta 2019 alkaen Katjuša-Alpecinissa.


title: Enrico Battaglin

text: Battaglin voitti Italian ympäriajossa 2013 massakiriin päättyneen, vuoristossa ajetun neljännen etapin. Seuraavan vuoden Italian ympäriajossa hän voitti Oropaan päättyneen vuorietapin ennen Dario Cataldoa ja Jarlinson Pantanoa. Italian ympäriajossa 2018 hän voitti Santa Ninfaan päättyneen viidennen etapin.


title: Enrico Battaglin

text: Lähteet: Cycling Archives, Cyclingbase, Pro Cycling Stats


title: Mignano Monte Lungo

text: Mignano Monte Lungo on kunta Etelä-Italiassa Casertan maakunnassa Campanian alueella.


title: Mignano Monte Lungo

text: Kaupungin lähellä sijaitsevan Lungovuoren hallinnasta käytiin ankaria taisteluita 7.–16.12.1943. Kaupungissa on taisteluista kertova museo sekä sotilashautausmaa.


title: Vilhelm Niskanen

text: Kustaa Vilhelm Niskanen (1796 Iisalmi – 13. marraskuuta 1860 Nivala) oli suomalainen herännäisjohtaja.


title: Vilhelm Niskanen

text: Vilhelm Niskanen meni vuonna 1820 naimisiin Anna Antintytär Almin kanssa.


title: Vilhelm Niskanen

text: Vuonna 1817 hän liittyi savolaiseen pietistiseen herännäisliikkeeseen ja matkusti Paavo Ruotsalaisen ja serkkunsa Lauri Juhana Niskasen kanssa. Kun liike hajosi Ruotsalaisen kuoleman jälkeen, heränneitä ruvettiin kutsumaan ”niskalaiseksi”. Niskalaisuus oli hieman liberaalimpi kuin varsinainen herännäisyys.


title: Marco Canola

text: Marco Canola (s. 26. joulukuuta 1988 Vicenza, Veneto) on italialainen maantiepyöräilijä. Hän aloitti ammattilaisuransa Colnago - CSF Inox -joukkueessa 2012 ja edusti samaa tallia, sittemmin nimeltään Bardiani-CSF, vuoteen 2014. Kausilla 2015–2016 hän kilpaili UnitedHealthcare Pro Cycling Teamissa. Kaudesta 2017 hän on edustanut Nippo - Vini Fantini -joukkuetta.


title: Marco Canola

text: Canola voitti Italian ympäriajossa 2014 Rivarolo Canaveseen päättyneen 13. etapin kukistettuaan loppukirissä irtiottokumppaninsa Jackson Rodríguezin ja Angelo Tulikin.


title: Marco Canola

text: Lähteet: Cycling Archives, Pro Cycling Stats


title: Stefano Pirazzi

text: Stefano Pirazzi (s. 11. maaliskuuta 1987 Alatri, Lazio) on italialainen maantiepyöräilijä, ajajatyypiltään mäkimies. Hän aloitti ammattilaisuransa Colnago - CSF Inox -joukkueessa 2010, ja edusti samaa tallia, nimeltään sittemmin Bardiani-CSF, vuoteen 2017.


title: Stefano Pirazzi

text: Pirazzi voitti mäkikirikilpailun Italian ympäriajossa 2013. Hän saavutti 82 pistettä, seuraaviksi sijoittuneet Giovanni Visconti ja Vincenzo Nibali 45.


title: Stefano Pirazzi

text: Bardiani-CSF veti Pirazzin ja Nicola Ruffonin sivuun Italian ympäriajosta 2017 heidän jäätyään kiinni kasvuhormonin käytöstä. Kansainvälinen pyöräilyliitto UCI määräsi Pirazzin kilpailukieltoon 3. toukokuuta 2021 saakka.


title: Stefano Pirazzi


title: Manólis Glézos

text: Manólis Glézos (kreik. Μανώλης Γλέζος; s. 9. syyskuuta 1922 Náxos, Kreikka) on kreikkalainen poliitikko, journalisti ja kirjailija, joka tunnetaan myös toiminnastaan toisen maailmansodan natsimiehityksen aikaisessa vastarintaliikkeessä. Vuoden 2014 europarlamenttivaaleissa hänet valittiin Euroopan parlamenttiin vasemmistolaisesta Syriza-puolueesta. Glézos oli koko Kreikan eniten ääniä kerännyt ehdokas saatuaan 105 184 ääntä. Lisäksi hän on vuonna 2014 valitun Euroopan parlamentin vanhin edustaja.


title: Manólis Glézos

text: Glézos syntyi Náxoksen saarella Apeíranthoksen kylässä, josta hän vuonna 1935 muutti perheineen Ateenaan. Vuonna 1940 hän aloitti opinnot Ateenan kauppakorkeakoulussa. Glézos oli mukana diktaattori Ioánnis Metaxásta vastustaneessa antifasistisessa liikkeessä vuodesta 1939 lähtien, jolloin Italia oli miehittänyt Dodekanesian saariston. Toisen maailmansodan sytyttyä hän yritti värväytyä Albanian rintamalla italialaisia vastaan taistelevaan Kreikan armeijaan, mutta häntä ei hyväksytty joukkoihin alaikäisenä. Italian ja Saksan miehitettyä koko Kreikan Glézos oli Punainen Ristin palveluksessa ja osallistui samalla myös miehittäjiä vastaan taistelleen vastarintaliikkeen toimintaan.


title: Manólis Glézos

text: Glézos ja toinen vastarintaliikkeen aktiivi Apóstolos Sántas kiipesivät 30. toukokuuta 1941 Ateenan Akropolis-kukkulalle ja repivät alas siellä kaupungin miehityksestä lähtien liehuneen hakaristilipun. Tempauksella oli suuri symbolinen merkitys kreikkalaisille, heistä tuli natsien vastaisen vastarinnan symboleja. Lipun repimisen vuoksi Glézos oli sodan aikana kolmeen otteeseen sekä italialaisten että saksalaisten vankina. Hän onnistui pakenemaan syyskuussa 1944, mutta Glézoksen vanhempi veli Níkos joutui natsien teloittamaksi samana vuonna.


title: Manólis Glézos

text: Sodan jälkeen Glézos työskenteli Kreikan kommunistisen puolueen äänenkannattajan "Rizospastiksen" toimittajana, ja hänet nimitettiin 1947 päätoimittajaksi, mutta sisällissodan aikana viranomaiset lakkauttivat lehden. Glézos pidätettiin elokuussa 1948, ja hän sai kuolemantuomion. Sitä ei kuitenkaan kansainvälisen vastustuksen vuoksi pantu täytäntöön vaan muutettiin vuonna 1950 elinkautiseksi vankeudeksi. Seuraavana vuonna hänet valittiin vankeudesta huolimatta parlamenttiin EDA-puolueen jäsenenä. Glézos vapautettiin vuonna 1954 ja vangittiin uudelleen neljän vuoden kuluttua. Tällä kertaa häntä syytettiin vakoilusta Neuvostoliiton hyväksi, mikä oli tuohon aikaan yleinen vasemmistolaisiin kohdistettu syyte. Glézoksen koti- ja ulkomaisten tukijoiden painostuksen vuoksi hänet vapautettiin vuonna 1962. Vuotta aikaisemmin Glézos oli jälleen vankilatuomion aikana valittu maan parlamenttiin. Seuraavan kerran hänet vangittiin huhtikuussa 1967 tapahtuneen sotilasvallankaappauksen yhteydessä neljän vuoden ajaksi. Yhteensä Glézos oli vuosien 1948 ja 1971 välillä vankeudessa tai karkotettuna lähes 16 vuotta, joista hän vietti vankilassa noin 12 vuotta.


title: Manólis Glézos

text: Kreikan siirryttyä takaisin demokratiaan vuonna 1975 Glézos palasi politiikkaan. Hänet valittiin parlamenttiin vuosien 1981 ja 1985 vaaleissa sosialistisen PASOK-puolueen edustajana. Vuonna 1984 hänet äänestettiin myös Euroopan parlamenttiin. Glézos vetäytyi valtakunnan politiikasta vuonna 1986 osallistuakseen synnyinkylässään Apeíranthoksessa tehtyyn hallinnolliseen kokeiluun, joka perustui "ruohonjuuritason" demokratiaan. Hän toimi vuoteen 1989 saakka kyläneuvoston puheenjohtajana.


title: Manólis Glézos

text: 1990-luvulta lähtien Glézos on jatkanut politiikassa eri vasemmistopuolueissa, viimeksi vuonna 2004 perustetussa Syrizassa. Vuonna 2012 hänet valittiin jälleen maan parlamenttiin ja vuonna 2014 Euroopan parlamenttiin. Hän oli toukokuussa 2014 pidettyjen Kreikan europarlamenttivaalien aikaan 90-vuotias ja näin ollen vanhin koskaan virassa ollut europarlamentaarikko. Hän jätti Euroopan parlamentin heinäkuussa 2015.


title: Manólis Glézos

text: Kreikan talouskriisin aikana Glézos oli myös aktiivisesti mukana lukuisissa mielenosoituksissa, joiden yhteydessä hänet muun muassa pidätettiin helmikuussa 2012. Lisäksi mellakkapoliisi on ainakin kahdesti suihkuttanut Glézosta kyynelkaasulla.


title: Manólis Glézos

text: Glézos on kirjoittanut artikkeleita sanomalehtiin 1940-luvulta lähtien ja julkaissut kuusi kirjaa, joista viimeisin on Kreikan toisen maailmansodan aikaista vastarintaliikettä käsittelevä teos vuodelta 2006. 1950-luvulla hän toimi myös kahden vasemmistolaisen sanomalehden päätoimittajana.


title: Manólis Glézos

text: Glézokselle myönnettiin Maailman rauhanneuvoston rauhanpalkinto vuonna 1959 ja Leninin kansainvälinen rauhanpalkinto 1963. Hän on Patraksen, Thessalonikin ja Ateenan yliopistojen sekä Ateenan kansallisen teknillisen korkeakoulun kunniatohtori.


title: Lohtu (romaani)

text: Lohtu on Tommi Melenderin vuonna 2011 ilmestynyt romaani.


title: Harkimoiden hattutemppu

text: Harkimoiden hattutemppu on toimittaja Pentti Sainion vuonna 1999 omakustanteena julkaisema kirja, jonka Huonon kirjallisuuden seura valitsi vuoden huonoimmaksi kirjaksi.


title: Harkimoiden hattutemppu

text: Teoksessa hän kertoo, miten jääkiekkoseura Jokerien avulla kerättyjä Lastenklinikoiden kummien keräysvaroja hävisi tuntemattomille teille. Kirja nosti hälyn, mutta Rautakirjan toimitusjohtajan Hannu Syrjäsen vaatimuksesta suuret kirjakaupat vetivät sen myynnistä, ja teos jäi Sainiolle käsiin. Yleisradion Ajankohtainen kakkonen teki sen pohjalta ohjelman, joka kuitenkin hyllytettiin lähetyspäivänä.


title: Rovenky

text: Rovenky (, , "Rovenki") on kaupunki Luhanskin alueen eteläosissa Itä-Ukrainassa, linnuntietä 53 kilometriä Luhanskista eteläkaakkoon. Venäjän Rostovin alueen raja on etelässä noin 20 kilometrin päässä. Ensimmäinen historiallinen maininta paikkakunnasta kasakka-asutuksesta tunnetaan vuodelta 1705. Kaupungiksi se nimettiin vuonna 1934.


title: Rovenky

text: Vuonna 2013 siellä asui runsas 47 800 asukasta. Rovenkyn kaupunkipiirin (83 949 as.) alueeseen kuuluu myös kymmenen kaupunkityyppistä taajamaa ja maaseutukylien asukkaita.


title: Snowmass (Colorado)

text: Snowmass (tunnetaan paikallisesti nimellä Old Snowmass) on kunnallishallinnoton alue, joka sijaitsee Pitkin Countyssä, Coloradossa, USA:ssa. Alue sijaitsee Roaring Fork River-laaksossa, Snowmass Creekin suun lähellä State Highway 82:n varrella Aspenin ja Basaltin välillä. Snowmass koostuu pääosin postikonttoreista, useita kaupallisia yrityksistä ja ympäröivistä taloista ja karjatiloista. Snowmassin postitoimipaikan postinumero on 81654.


title: Snowmass (Colorado)

text: Snowmassia ei pidä sekoittaa Snowmass Ski Areaan tai Snowmass Villageen.


title: Hotell Rydberg

text: Hotell Rydberg (myös Hôtel Rydberg) oli hotelli Kustaa Aadolfin torilla Tukholmassa vuosina 1857–1914. Hotellissa oli ravintola ja baari, jotka olivat aikoinaan kaupungin suosituimpia. Sinne kokoontui muiden muassa kirjailijoita ja toimittajia, kuten Hjalmar Söderberg, Albert Engström, Emil Norlander ja Hasse Zetterström.


title: Hotell Rydberg

text:
Hotell Rydberg oli ensimmäinen varsinainen hotelli Tukholmassa, ja se rakennettiin varoilla, jotka tukkukauppias Abraham Rydberg testamenttasi Tukholman tukkukauppiasyhdistykselle ”Hôtel de
Villen” perustamiseksi. Hotelli rakennettiin vanhalle Kastenhofin tontille ja avattiin vuonna 1857 rahapulan takia ilman suuria juhlallisuuksia.


title: Hotell Rydberg

text: Hotelli sijaitsi kaupungin tuolloin tärkeimmällä aukiolla Kustaa Aadolfin torilla, ja sen vasemmalla puolella sijaitsi Kuninkaallinen teatteri, oikealla puolella Perintöruhtinaan palatsi ja vastapäätä kuninkaanlinna.


title: Hotell Rydberg

text: Hotellin neljättä kerrosta vuokrasi herrainklubi Stora Sällskapet. Muissa hotellin kerroksissa oli yhteensä 60 huonetta. Hotellin palvelut oli järjestetty isojen saksalaisten ja sveitsiläisten hotellien mallin mukaisesti.


title: Hotell Rydberg

text: Ensimmäinen hotellinjohtaja oli hampurilainen Hartman, toinen ranskalainen Régis Cadier, joka laajensi hotellia vuokraamalla sen käyttöön viereisen Celsingska husetin. Cadier’n kaudella hotelli koki parhaan loistonsa päivät.


title: Hotell Rydberg

text: Hotelli Rydberg purettiin vuonna 1914 Skandinaviska Banken -palatsin tieltä.


title: Life in the Streets

text:
Life in the streets on reggaemusiikkialbumi Prince Ital Joelta ja räppäri Marky Markilta, joka julkaistiin 29. kesäkuuta 1994. Prince Ital Joelle se oli debyttialbumi.
Albumi sisälsi neljä singleä : ”Life in the streets”, ”Happy People”, ”Babylon” ja “United”.


title: Morikuni

text: Prinssi Morikuni (Japani: 守邦親王, Morikuni-shin'nō; 1301–1333) oli yhdeksäs shōgun Japanin Kamakura-shogunaatin aikana. Hän seurasi isäänsä prinssi Hisaakia shōgunina vuonna 1308. Hän oli Kamakura-shogunaatin viimeinen shōgun, ennen Kemmu-restauraatiota. Shogunaatin romahduksen jälkeen 1333 hänestä tuli buddhalainen pappi, mutta hän kuoli pian sen jälkeen.


title: Jennie Widegren

text: Jennie Gabriella Widegren (s. 7. heinäkuuta 1973) on ruotsalainen tanssija ja on katutanssiryhmän BouncE ryhmän jäsen, mikä on perustettu vuoden 1997 lopulla. Widegren on kotoisin Vagerstasta Västeråsin kunnasta, mutta asuu nykyään Tukholmassa. Hän on ollut tanssiopettajana Fame Factoryssa, Floorfillerissä, So You Think You Can Dance: Scandinavia ja hän on tehnyt useita tanssiesityksiä Bouncen kanssa. Hän oli myös perustaja Urdan Angels tanssiryhmälle.


title: György Faludy

text: György Faludy, Unkarissa Faludy György, (22. syyskuuta 1910 Budapest, Unkari – 1. syyskuuta 2006 Budapest) oli unkarilainen juutalaissyntyinen runoilija.


title: György Faludy

text: Faludy jäi kiinni lähetettyään 1949 Unkarin kirjailijaliittoon 1800-luvun vallankumousrunoilija János Aranyin balladin "Walesin bardit". Sen oli tarkoitus olla nimetön vastalause sille, että runoilijoita vaadittiin kirjoittamaan ylistysruno 70 vuotta täyttävälle Josif Stalinille. Falady joutui pakkotyöhön, josta vapautui 1953 ja lähti kansannousun jälkeen 1956 länteen.


title: György Faludy

text: Faludy oli jo 1938 kertaalleen muuttanut Unkarista Pariisiin, sieltä Marokkoon ja lopulta Yhdysvaltoihin, jossa hän ei kuitenkaan viihtynyt vaikka oli saanut kansalaisuudenkin, vaan palasi sodan päätyttyä kotimaahan.


title: György Faludy

text: Faludy nousi nuorena runoilijana suosituksi käännettyään François Villonin runoja. Hänen muistelmansa "Iloiset päiväni helvetissä" ("Pokolbéli víg napjaim") ilmestyivät 1962, ja hänestä tuli niiden ansiosta kotimaassaan legenda. Kirjallisuudentutkija George Gomori kirjoittaa, "ettei voi varmasti sanoa kuinka suurelta osin se perustuu faktoihin".


title: Antenna Uno

text: Antenna Uno on italialainen radioasema. Se lähettää ohjelmaansa Cataniasta, Italiasta.


title: Naim Frashëri

text: Naim Frashëri oli albanialainen näyttelijä. Hän syntyi 15. elokuuta 1923 Leskovikissa, Albaniassa ja kuoli 1975 Tiranassa.


title: Saksan 12. jalkaväkidivisioona

text: Saksan 12. jalkaväkidivisioona () oli Saksa maavoimien yhtymä toisessa maailmansodassa.


title: Saksan 12. jalkaväkidivisioona

text: Wehrkreis II muodosti 1. lokakuuta 1934 Schwerinissä divisioonan peitenimellä Artillerieführer II, jonka nimi vaihdettiin 15. lokakuuta 1935 Saksan irtautuessa Versailles'n rauhan rajoituksista 12. jalkaväkidivisioonaksi. Sen yksiköt muodostettiin Reichswehrin 1. divisioonan 1. preussilaisen jalkaväkirykmentin () III pataljoonaa ja koulutuspataljoonaa täydentämällä.


title: Saksan 12. jalkaväkidivisioona

text: Divisioona asetettiin liikekannalle ensimmäisten yhtymien joukossa 12. heinäkuuta 1939 ja se siirrettiin heinäkuun lopulla meritse Pillauhun, jossa se liitettiin erilliseen armeijakuntaan. Divisioona hyökkäsi Puolaan 1. syyskuuta armeijakunnan mukana.


title: Saksan 12. jalkaväkidivisioona

text: Divisioona osallistui Ranskan valtaukseen, missä se kunnostautui liittoutuneiden vastahyökkäyksen torjunnassa. Sotatoimien päätyttyä divisioona jäi Ranskaan miehitysjoukoksi, kunnes se siirrettiin takaisin Itä-Preussiin.


title: Saksan 12. jalkaväkidivisioona

text: Operaatio Barbarossan alkaessa divisioona ylitti 22. kesäkuuta 1941 Neuvostoliiton rajan 16. armeijan osana. Se valtasi Dvinskin edeten kohti Leningradia. Vuonna 1942 osallistui II armeijakunnan vapauttamiseen Demjanskin motista. Syyskuussa 1943 divisioonan kolmessa krenatöörirykmenttissa oli ainoastaan kaksi pataljoonaa jäljellä.


title: Saksan 12. jalkaväkidivisioona

text: Neuvostoliiton kesähyökkäys 1944 murskasi divisioonan puolustuksen ja se joutui heinäkuussa 1944 antautumaan puna-armeijalle keskustan armeijaryhmän tuhouduttua Minskin ja Vitebskin alueen moteissa. Mikään divisioonan taisteluosista ei selvinnyt tuholta.


title: Saksan 12. jalkaväkidivisioona

text: Divisioona perustettiin kesän ja syksyn aikana vuonna 1944 uudelleen Itä-Preussissa ja sen vahvuus oli lopulta 14800 miestä. Se oli myös täysin kalustettu, mikä oli harvinaista viidentenä sotavuonna. Se nimettiin 12. kansankrenatööridivisioonaksi ja divisioona lähetettiin syyskuun puolivälissä länsirintamalle Aacheniin komentajanaan eversti Gerhard Engel.


title: Saksan 12. jalkaväkidivisioona

text: Divisioona osallistui Ardennien taisteluihin osana I SS-panssariarmeijakuntaa ja se oli Yhdysvaltain tiedustelun mukaan 6. panssariarmeijan paras jalkaväkidivisioona. Divisioona jäi länsirintamalle, vaikka 6. panssariarmeija lähti itään. Se yritti torjua helmikuussa 1945 Yhdysvaltain 9. armeijan Roerin ylitystä. Divisioona oli kuitenkin kulutettu loppuun ja sen vastarinta oli heikkoa. Se jäänteet antautuivat Ruhrin motissa huhtikuussa 1945 armeijaryhmä B:n jäänteiden kanssa.


title: Saksan 12. jalkaväkidivisioona

text: Divisioonankomentajina olivat:


title: Makilala

text: Makilala (Bayan ng Makilala) on kunta Filippiineillä. Se sijaitsee Mindanaon saarella ja kuuluu Cotabaton maakuntaan. Vuonna 2010 kunnan väkiluku oli 77 508 asukasta.


title: Gert Blomé

text: Gert Blomé (s. 28. elokuuta 1934) on ruotsalainen entinen jääkiekkoilija, joka pelasi hyökkääjänä ja puolustajana. Hän pelasi Gävle Godtemplares IK:ssa vuosina 1956 ja 1961. Vuosina 1961–1972 hän pelasi Västra Frölunda IF:ssä. Blomé voitti Ruotsin mestaruuden vuosina 1957, 1962 ja 1965.


title: Fenyylisalisylaatti

text: Fenyylisalisylaatti (CHO) on fenolin ja salisyylihapon esteri. Yhdistettä käytetään kosmetiikassa ja muoveissa lisäaineena.


title: Fenyylisalisylaatti

text: Huoneenlämpötilassa fenyylisalisylaatti on valkoisia kiteitä, joilla on makea tuoksu. Yhdiste liukenee veteen vain hyvin vähän, mutta liukenee paremmin orgaanisiin liuottimiin esimerkiksi etanoliin, dietyylieetteriin ja asetoniin.


title: Fenyylisalisylaatti

text: Fenyylisalisylaattia voidaan valmistaa usealla tavalla. Käytettyjä tapoja ovat fenolin ja salisyylihapon esteröinti. Katalyyttinä reaktiossa voidaan käyttää rikkihappoa tai tyypillisemmin fosforyylikloridia. Reaktio suoritetaan noin 110 °C ja sula tuote jäähdytetään, kuivataan ja puhdistetaan tislaamalla alipaineessa. Toinen tapa valmistaa yhdistettä on vaihtoesteröinnillä metyylisalisylaatista ja natriumfenoksidista.


title: Fenyylisalisylaatti

text: Fenyylisalisylaattia on käytetty aikaisemmin suolistoinfektioiden hoidossa antiseptisena aineena. Nykyisin tähän sitä ei enää kuitenkaan käytetä. Yhdiste absorboi hyvin UV-säteilyä, minkä vuoksi sitä voidaan käyttää aurinkovoiteissa sekä lisäaineena esimerkiksi maaleissa, vahoissa ja muoveissa. Lisäksi yhdistettä voidaan käyttää säilöntäaineena.


title: The Light (elokuva)

text: The Light on vuonna 1919 ensi-iltansa saanut J. Gordon Edwardsin ohjaama yhdysvaltalainen mykkä romanttinen draamaelokuva, jonka pääosissa ovat Theda Bara, Eugene Ormonde ja Robert Walker. Elokuvan nykyään oletetaan olevan kadonnut.


title: The Light (elokuva)

text: "The Light" perustuu Luther Reedin ja Brett Pagen novelliin, minkä pohjalta Adrian Johnson ja Charles Kenyon laativat käsikirjoituksen. Elokuva kuvattiin Louisianan New Orleansissa, ja sen tuotanto- ja jakeluyhtiönä oli Fox Film Corporation. "The Light" sai Yhdysvaltain ensi-iltansa 12. tammikuuta vuonna 1919. "The Light" oli ilmestyessään yleisö- ja arvostelumenestys.


title: The Light (elokuva)

text: Blanchette Dumond tunnetaan "Pariisin häijyimpänä naisena", koska hän pelehtii ennemmin varakkaan rakastajansa Chabinin kanssa kuin liittyy sotaponnistuksiin. Halpamaisen maineensa takia Blanchette ei edes pääse sairaanhoitajaksi ensimmäiseen maailmansotaan, joten hänestä tulee tanssija. Blanchette tapaa nuoren kuvanveistäjän, Etienne Desechetten, joka pyytää Blanchettea tulemaan hänelle malliksi. Kuitenkaan rakastaja Chabin ei anna Blanchetten tehdä sitä. Blanchette liikuttuu Etiennen sanoista ennen kuin tämä lähtee sotaan ja päättää tulla sairaanhoitajaksi, mutta Blanchette saa vain nuhtelut sairaalaviranomaiselta. Raivostunut Blanchette kostaa Chabinille flirttailemalla Auchat’n kanssa ja jättämällä Chabinin Auchat’n takia. Kun Blanchette näkee Etiennen tulevan sodasta, hän jättää Auchat’n Etiennen takia. Etienne tulee sodasta takaisin sokeana, ja Blanchette mielellään hoitaa häntä. Etienne ja Blanchette lähtevät maaseudulle sijaitsevalle huvilalle, missä Blanchette hoivaa miestään ja poseraa hänelle, kun Etienne veistää Blanchettesta veistosta kosketusten kautta. Molemmat entiset Blanchetten miesystävät jäljittävät hänet, ja kun Auchat on tappamassa Etienneä, Blanchette tappaa hänet. Kun vuorostaan Chabin saapuu paikalle, ja näkee Blanchetten onnellisuuden, hän kertoo poliisille tappaneen itse Auchat’n, joka oli ryöstämässä taloa.


title: When Men Desire

text: When Men Desire on vuonna 1919 ensi-iltansa saanut J. Gordon Edwardsin ohjaama yhdysvaltalainen mykkä draamaelokuva, jonka pääosassa on Theda Bara. "When Men Desire" kertoo amerikkalaisesta Marie Lohrista, joka on vierailemassa Saksassa setänsä luona, kun ensimmäinen maailmansota syttyy Yhdysvalloissa. Elokuva on muuten kadonnut lukuun ottamatta 17:n sekunnin materiaalia, joka elokuvasta on säilynyt.


title: When Men Desire

text: "When Men Desire" perustuu J. Searle Dawleyn ja E. Lloyd Sheldonin novelliin "The Scarlet Altars", minkä pohjalta elokuvan käsikirjoituksen laati Adrian Johnson. Elokuvan tuotanto- ja jakeluyhtiönä toimi Fox Film Corporation. "When Men Desire" sai Yhdysvaltain ensi-iltansa 9. maaliskuuta vuonna 1919. Elokuva ei ollut menestys.


title: Pyöräväylä

text: Pyöräväylät ovat pyöräliikenteelle tarkoitettuja teitä tai tien osia. Suomessa tyypillisiä pyöräväyliä ovat yhdistetty pyörätie ja jalkakäytävä sekä pyörätie ja jalkakäytävä rinnakkain. Muita pyöräväyliä ovat erilliset pyörätiet sekä pyöräkaistat. Joillakin pyöräteillä saa ajaa myös mopolla, edellyttäen että pyörätiestä kertovan liikennemerkin alla on "sallittu mopoille" -lisäkilpi.


title: Pyöräväylä

text: Pyöräkaista on polkupyörä- ja mopoliikenteelle tarkoitettu, tiemerkinnöin osoitettua ajoradan pituussuuntainen osa.


title: Kaapeleiden merkintätavat

text:
Suomessa on käytössä oma kansallinen sähkövoimakaapeleiden merkintätapa, jota ei käytetä muissa maissa.
Kaapelin tyyppimerkintä muodostuu kirjaintunnusten lisäksi kirjaintunnuksen perässä olevista numeroista, jotka ilmaisevat johtimen poikkipinta-alan / halkaisijan, sekä joissain tapauksissa johdinmäärän. Telekaapeleissa ilmoitetaan useimmiten halkaisija, kun taas vahvavirtakaapeleissa poikkipinta-ala. Joissakin tapauksissa merkintä kertoo vielä johtimen värinkin.


title: Kaapeleiden merkintätavat

text: Tavallisten kaapeleiden erikoisempien versioiden nimeämiseen käytetään lisämerkintöjä nimen perässä. Niitä käytetään jos kaapeli poikkeaa palokäyttäytymiseltään tavanomaisesta rakenteesta.


title: Kaapeleiden merkintätavat

text:
Johtimien tunnistamiseen käytetään värimerkintöjä, koska johtimien tunnistamisen täytyy täyttää SFS–EN 60446–standardin vaatimukset. Tällä hetkellä käytössä olevassa standardissa on määritelty kuinka johtimet täytyy merkitä.
Yksittäisten johtimien tapauksessa käytetään seuraavaa värijärjestelmää:


title: Kaapeleiden merkintätavat

text: - Nolla tai keskipistejohdin tulee olla koko pituudeltaan sinisellä värillä.


title: Kaapeleiden merkintätavat

text:
- Suojajohdin on tunnistettava koko pituudeltaan keltavihreällä värillä, tätä
väriyhdistelmää ei saa käyttää mihinkään muuhun tarkoitukseen.


title: Kaapeleiden merkintätavat

text: - PEN–johtimen on oltava kelta-vihreä koko pituudeltaan ja lisäksi johtimen päät on merkittävä sinisellä lisämerkinnällä, esimerkiksi teipillä.


title: Kaapeleiden merkintätavat

text:
- Äärijohtimissa käytetään väreinä ruskeaa, mustaa ja harmaata, sekä tarvittaessa
numeromerkintöjä.


title: Kaapeleiden merkintätavat

text:
Sinistä johdinta voidaan poikkeuksellisesti käyttää äärijohtimena ja
muihin tarkoituksiin edellyttäen, ettei ole sekaantumisen mahdollisuutta, eikä käytössä ole nollajohdinta. Sinistä johdinta ei kuitenkaan saa käyttää suojajohtimena.


title: Kaapeleiden merkintätavat

text: Ensimmäinen numero kertoo kaapelissa olevien johtimien määrän. Toinen numero kertoo sisäjohtimien nimellispoikkipinnan neliömillimetreissä. Esimerkiksi merkintä MMJ 3 x 1,5 S tarkoittaa muovivaippaista muovieristeistä asennuskaapelia, jossa on kolme kappaletta 1,5 mm johtimia, joista yksi on keltavihreä maadoitusjohdin. Jos merkintä olisi MMJ 3 x 1,5 N, kaapelissa olisi keltavihreän maadoitusjohtimen sijaan toinen vaihejohdin.


title: Kaapeleiden merkintätavat

text: Käsikirja rakennusten sähköasennuksista,17. painos 2010. Espoo: Sähköinfo Oy


title: Kaapeleiden merkintätavat

text: SFS 5545. Asennuskaapelit. Palonkestävät halogeenittomat nippuna itsestäänsammuvat asennuskaapelit


title: Kaapeleiden merkintätavat

text: SFS–käsikirja 600. Pienjännitesähköasennukset, 1. painos 2007. Helsinki: Suomen Standardisoimisliitto ry


title: Kathleen Mavourneen

text: Kathleen Mavourneen (työnimenä "Sole Mates") on vuonna 1919 ensi-iltansa saanut Charles Brabinin ohjaama ja käsikirjoittama yhdysvaltalainen mykkä romanttinen draamaelokuva, jonka nimiroolissa on Theda Bara. "Kathleen Mavourneen" kertoo köyhästä irlantilaistytöstä ja hänen romanssistaan. Elokuvan oletetaan nykyään olevan kadonnut.


title: Kathleen Mavourneen

text: "Kathleen Mavourneen" perustuu Dion Boucicault’n näytelmään, Thomas Mooren runoon ja Clara Mulhollandin romaaniin, joiden pohjalta Brabin laati käsikirjoituksen. Elokuvan tuotanto- ja jakeluyhtiönä oli Fox Film Corporation. "Kathleen Mavourneen" sai Yhdysvaltain ensi-iltansa 12. lokakuuta 1919. "Kathleen Mavourneen" -romaanista, -runosta ja -näytelmästä on tehty vuosina 1906 ja 1913 mykät lyhytelokuvaversiot ja vuosina 1930 ja 1938 äänielokuvaversiot.


title: Sähkötöiden sääntely Suomessa

text: Sähkötöiden tekeminen on Suomessa säänneltyä toimintaa. Sähkötyöllä tarkoitetaan sähkölaitteen korjaus- ja huoltotöitä sekä sähkölaitteiston rakennus-, korjaus- ja huoltotöitä. Sähköturvallisuusmääräyksien noudattamista valvoo sähköturvallisuusviranomainen eli Turvallisuus- ja kemikaalivirasto Tukes. Muutamia erikseen säädettyjä poikkeuksia lukuun ottamatta sähkötyötä saa tehdä vain Tukesin urakoitsijarekisteriin ilmoittautunut sähköurakoitsija.


title: Sähkötöiden sääntely Suomessa

text:
Ensimmäinen sähköä koskeva laki astui voimaan 1.1.1902. Laki määritteli, että sähkölaitokset oli rakennettava siten, ettei niistä aiheudu kenellekään hengen tai omaisuuden vaaraa.
Sähköturvallisuutta koskevia määräyksiä on muun muassa sähköturvallisuuslaissa sekä Kauppa- ja teollisuusministeriön päätöksessä sähköalan töistä (516/1996) eli lyhyemmin KTMp 516. Sähkötyöturvallisuuden osalta Suomessa noudatetaan standardia SFS 6002, pienjänniteasennusten osalta standardia SFS 6000 ja suurjänniteasennusten ja ilmajohtojen osalta standardia SFS 6001.


title: Sähkötöiden sääntely Suomessa

text: Sähköturvallisuuslainsäädäntö uudistui loppuvuonna 2016, ja moni ministeriön päätös jäi historiaan, kun sähköalan tärkeimmät säädökset keskitettiin sähköturvallisuuslakiin ja sen nojalla annettuihin asetuksiin. Uusi sähköturvallisuuslaki ja -asetukset astuivat voimaan 1.1.2017. Myös pienjännitestandardi SFS 6000 uudistuu vuonna 2017.


title: Sähkötöiden sääntely Suomessa

text:
Sähköturvallisuuslain mukaan sähkötöitä johtamaan on nimettävä luonnollinen henkilö, jolla on riittävä kelpoisuus.
Riittävä kelpoisuus osoitetaan sähköpätevyystodistuksella. Sähköpätevyystodistuksia on kolme eri luokkaa:


title: Sähkötöiden sääntely Suomessa

text: Sähköpätevyystodistus myönnetään, kun henkilöltä vaaditut työkokemus- ja koulutusvaatimukset täyttyvät ja hän on suorittanut sähköturvallisuustutkinnon hyväksytysti. Sähköpätevyystodistus on maksullinen ja niitä myöntävä taho Suomessa on Henkilö- ja yritysarviointi Seti Oy.


title: Sähkötöiden sääntely Suomessa

text:
Sähköalan ammattihenkilöllä tarkoitetaan henkilöä, jolla on soveltuva koulutus ja kokemus, joiden perusteella hän kykenee arvioimaan riskit ja välttämään sähkön mahdollisesti aiheuttamat vaarat. Sähköalalla työskentelee myös henkilöitä, joilla ammattihenkilövaatimukset eivät täyty kaikilta osin, esimerkiksi liian lyhyen työkokemuksen takia. Tällaisia henkilöitä kutsutaan opastetuiksi henkilöiksi kun sähköalan ammattihenkilö on opastanut heidät. Henkilöä, joka ei ole ammattihenkilö eikä tällaisen henkilön opastama, kutsutaan maallikoksi.
Sähköturvallisuuslain mukaan itsenäisesti sähkötöitä suorittavalla ja valvovalla luonnollisella henkilöllä on riittävä kelpoisuus tai muuten riittävä ammattitaito. Ammattitaitovaatimuksista annetaan yksityiskohtainen määräys KTMp 516 pykälässä 11. Ammattihenkilö on henkilö, joka on mainittuihin töihin opastettu ja joka on:
Soveltuvan tutkinnon tai sitä täydentävien opintojen tulee sisältää sähköalan opintoja vähintään 45 opintopistettä tai 40 opintoviikkoa.


title: Sähkötöiden sääntely Suomessa

text:
Jokaiselle sähköasennukselle on aina suoritettava käyttöönottotarkastus. Käyttöönottotarkastuksen saa suorittaa vain sähköalan ammattihenkilö.
Määritelmä Henkilö, jolla on soveltuva koulutus ja kokemus, joiden perusteella hän kykenee arvioimaan riskit ja välttämään sähkön mahdollisesti aiheuttamat vaarat.


title: Sähkötöiden sääntely Suomessa

text: Selite KTMp 516/1996 11§:n mukaan riittävän ammattitaitoiseksi valvomaan ja itsenäisesti tekemään koulutustaan ja työkokemustaan vastaavan alan sähkö- ja käyttötyötä katsotaan se, joka on mainittuihin töihin opastettu ja joka on:


title: Sähkötöiden sääntely Suomessa

text: 1) suorittanut soveltuvan tekniikan alan korkeakoulututkinnon ja hankkinut kuuden kuukauden työkokemuksen sähkötöissä;


title: Sähkötöiden sääntely Suomessa

text: 2) suorittanut soveltuvan sähköalan insinöörin tai teknikon tutkinnon ja hankkinut kuuden kuukauden työkokemuksen sähkötöissä;


title: Sähkötöiden sääntely Suomessa

text: 3) suorittanut soveltuvan ammattitutkinnon, erikoisammattitutkinnon tai vastaavan aiemman koulutuksen tai tutkinnon ja hankkinut kuuden kuukauden työkokemuksen sähkötöissä;


title: Sähkötöiden sääntely Suomessa

text: 4) suorittanut soveltuvan ammatillisen perustutkinnon tai vastaavan aiemman koulutuksen tai tutkinnon ja hankkinut vuoden työkokemuksen sähkötöissä; taikka


title: Sähkötöiden sääntely Suomessa

text: 5) hankkinut kuuden vuoden työkokemuksen sähkötöissä ja riittävät alan perustiedot.


title: Sähkötöiden sääntely Suomessa

text: Edellä 1 momentissa mainitun työkokemuksen tulee olla riittävän laaja-alaista ja sähkötöihin perehdyttävää.


title: Sähkötöiden sääntely Suomessa

text: Sen, joka antaa 1 momentissa tarkoitetun opastuksen, tulee täyttää 1 ja 2 momentissa mainitut pätevyysvaatimukset.


title: Sähkötöiden sääntely Suomessa

text:
Edellä 1 momentissa tarkoitetun soveltuvan tutkinnon tai sitä vastaavan koulutuksen tarkempi oppisisältö määritellään liitteen kohdassa 1.
Jos kyse on samankaltaisiin sähkölaitteisiin tai laitteeseen rinnastettaviin laitteistoihin kohdistuva sähkötyö, riittävän ammattitaitoiseksi tekemään itsenäisesti kyseisiä töitä katsotaan 1 momentissa poiketen myös se, jolla on kahden vuoden työkokemus kyseisestä sähkötyöstä ja riittävät alan perustiedot tai liitteen kohdan 2 mukainen koulutus ja vuoden työkokemus kyseisistä sähkötöistä.
Opastettu henkilö on henkilö, jonka ammattihenkilöt ovat opastaneet siten, että hän kykenee välttämään sähkön aiheuttamat vaarat. Sähkötyöturvallisuusstandardin liite X jakaa opastetut henkilöt vielä kahteen luokkaan:
Kohdan 1. mukaisen opastetun henkilön koulutus ja kokemus sähköalalla pitää ottaa huomioon määritettäessä hänelle sallittuja töitä ja tarvittavaa valvontaa. Kohdan 1. mukainen henkilö voi työnantajan harkinnan ja henkilön siihen asti saaman
koulutuksen ja kokemuksen mukaan tehdä kaikkia sellaisia töitä, jotka on sallittu opastetulle henkilölle. Kohdan 2. mukainen henkilö voi tehdä vain niitä töitä ja niissä kohteissa, joihin hänet on erityisesti opastettu.


title: Sähkötöiden sääntely Suomessa

text: Maallikko on sähköalalla henkilö, joka ei ole ammattihenkilö eikä opastettu.


title: Sähkötöiden sääntely Suomessa

text:
Maallikko voi ilman erillistä opastusta tehdä pienoisjännite- ja pienjännitelaitteistoissa sellaiset käyttötoimenpiteet, jotka voidaan tehdä laitteiston ollessa kosketussuojattu niin, että jännitteisiä osia ei ole mahdollista koskea sormella. Tällaisia käyttötoimenpiteitä ovat mm. keskuksen erottaminen jännitteettömäksi pääkytkimellä, käyttökytkimen ohjaus, johdonsuojakatkaisijan ja vikavirtasuojakytkimen palauttaminen toimintakuntoon sekä vikavirtasuojan testaus käyttäen testipainiketta. Maallikko voi myös vaihtaa sulakkeen pienjännitelaitteistoissa tarkastamatta piirin jännitteettömyyttä, jos sulake on asennettu siten, että kosketussuojaus toteutuu ja oikosulusta ei aiheudu vaaraa. Pienjänniteasennuksissa maallikko voi myös vaihtaa jännitteisenä lamppuja ja ulosvedettäviä tarvikkeita kuten sytyttimiä, jos laitteet ovat kosketussuojattuja.
Riittävää huolellisuutta noudattaen on sallittua tehdä seuraavia sähköalan töitä:
Tukesin verkkosivuilla on ohjeita näiden ns. maallikkotöiden suorittamiseksi turvallisesti. Muut työt on sallittu vain sähköalan ammattilaisille.


title: Sähkötöiden sääntely Suomessa

text: Kauppa- ja teollisuusministeriön päätös sähköalan töistä 516/1996:


title: Sähkötöiden sääntely Suomessa

text: Sähköturvallisuuslaki:


title: Sähkötöiden sääntely Suomessa

text:
Sähkötyöturvallisuusstandardi:
Muut:


title: La belle Russe

text: La belle Russe (myös "La Belle Russe") on vuonna 1919 ensi-iltansa saanut Charles Brabinin ohjaama ja käsikirjoittama yhdysvaltalainen mykkä melodraama, jonka nimiroolissa on Theda Bara. "La belle Russe" kertoo tanssija Fleurettesta ja englantilaisesta aristokraattisesta Phillip Sacktonista, jonka ylväs perhe jättää hänet perinnöttömäksi hänen naituaan Fleuretten. Elokuvan nykyään oletetaan olevan kadonnut.


title: La belle Russe

text: "La belle Russe" perustuu David Belascon samannimiseen näytelmään (1882), jonka pohjalta Brabin laati käsikirjoituksen. Elokuvan tuotanto- ja jakeluyhtiönä oli Fox Film Corporation. "La belle Russe" sai Yhdysvaltain ensi-iltansa 21. syyskuuta vuonna 1919. "La belle Russe" -näytelmä oli aiemmin filmattu vuonna 1914 samalla nimellä.


title: Dimitri Klimov

text: Dimitri Mihailovitš Klimov (, s. 13. maaliskuuta 1988 Moskova, Venäjän SNT, Neuvostoliitto) on venäläis-suomalainen jalkapalloilija. Hän edustaa Ykkösessä pelaavaa Mikkelin Palloilijoita.


title: Dimitri Klimov

text: Klimov muutti Suomeen 4-vuotiaana. Hänellä on sekä Venäjän että Suomen kansalaisuus. Ennen MP:tä Klimov on edustanut myös PK-37:ää, Kuopion Palloseuraa ja Warkauden Jalkapalloklubia. Klimov pelasi KuPS:ssa yhden Veikkausliigan ottelun, 2. heinäkuuta 2006 kotikentällä Vaasan Palloseuraa vastaan.


title: Siren of Hell

text: Siren of Hell on vuonna 1915 ensi-iltansa saanut Raoul Walshin ohjaama yhdysvaltalainen mykkä lyhytelokuva. Lyhytelokuva on genreltään draama, ja elokuvassa esiintyy Theda Bara. "Siren of Hell" kuvattiin sen tuotanto- ja jakeluyhtiö Fox Film Corporationin studioilla New Jerseyn Fort Leessä. Lyhytelokuvan nykyään oletetaan olevan kadonnut.


title: Screen Snapshots

text: Screen Snapshots on sarja lyhyitä dokumenttielokuvia, jotka Columbia Pictures tuotti vuosien 1924 ja 1958 välillä. Dokumenttisarjaa alettiin suunnitella vuonna 1919. "Screen Snapshotsit" esittelivät Hollywood-tähtiä, kulissien takana tapahtuvia asioita, kuten juhlia ja muita tapahtumia, ja arkistomateriaalia. Vuodesta 1930 alkaen "Screen Snapshotseja" alettiin käsikirjoittaa, tuottaa ja ohjaamaan, joiden jälkeen niitä vielä leikattiin. Yleensä "Screen Snapshotseissa" oli myös kertoja. Etenkin Ralph Staub teki kyseisiä dokumentaarisia lyhytelokuvia. Viimeiset "Screen Snapshotsit" julkaistiin vuonna 1958, ja niiden keskimääräinen pituus oli noin 9-10 minuuttia. Niitä näytettiin elokuvateattereissa pääelokuvien ohella.